PATVIRTINTA

Kauno miesto savivaldybės tarybos

2021 m. gruodžio 21 d.

sprendimu Nr. T-550

**KAUNO MIESTO SAVIVALDYBĖS 2022 M. SOCIALINIŲ PASLAUGŲ PLANAS**

**I SKYRIUS**

**ĮVADAS**

**1. Bendra informacija**

Kauno miesto savivaldybės 2022 m. socialinių paslaugų planas (toliau – Planas) parengtas vadovaujantis Lietuvos Respublikos socialinių paslaugų įstatymu, Socialinių paslaugų planavimo metodika, patvirtinta Lietuvos Respublikos Vyriausybės 2006 m. lapkričio 15 d. nutarimu Nr. 1132 „Dėl Socialinių paslaugų planavimo metodikos patvirtinimo“, Lietuvos Respublikos socialinės apsaugos ir darbo ministro 2007 m. balandžio 12 d. įsakymu Nr. A1-104 „Dėl Socialinių paslaugų plano formos ir Socialinių paslaugų efektyvumo vertinimo kriterijų patvirtinimo“, Kauno miesto savivaldybės strateginiu plėtros planu iki 2022 metų, patvirtintu Kauno miesto savivaldybės tarybos 2015 m. balandžio 2 d. sprendimu Nr. T-127 „Dėl Kauno miesto savivaldybės strateginio plėtros plano iki 2022 metų patvirtinimo“.

**2. Socialinių paslaugų teikimo ir plėtros tikslai**

Socialinių paslaugų teikimo ir plėtros tikslai atitinka Kauno miesto strateginio plėtros plano iki 2022 m. 2 prioritetinės srities „Sumanios ir pilietiškos visuomenės ugdymas“ 2.3 tikslo „Kokybiškos ir visiems prieinamos sveikatos priežiūros ir socialinės paslaugos“ 2.3.2 uždavinio „Didinti socialinių paslaugų kokybę ir prieinamumą, mažinti socialinę atskirtį“ nuostatas. Įgyvendinant šiuos tikslus, veiklos apima socialinių paslaugų plėtrą, teikiant kompleksinę pagalbą krizinėje situacijoje atsidūrusioms šeimoms (smurto šeimoje atvejai ir kt. krizės), socialinių paslaugų šeimoms prieinamumo didinimą ir plėtrą, paslaugų asmenims, patiriantiems socialinės rizikos veiksnius, gerinimą ir plėtrą, socialinių paslaugų prieinamumo pagyvenusiems ir senyvo amžiaus asmenims gerinimą, socialinių paslaugų vaikams ir suaugusiems asmenims su negalia (intelekto, fizine, psichine ir proto) ir jų šeimoms plėtrą, kompleksinių socialinių paslaugų globėjams ir įtėvių šeimoms plėtrą, jaunuoliams, išėjusiems iš globos sistemos, paslaugų plėtrą, kompleksinių paslaugų vaikams, turintiems elgesio ir emocijų, psichinės sveikatos sutrikimų, taip pat sergantiesiems priklausomybių ligomis plėtojimą.

**3. Socialinių paslaugų plano rengėjai**

Plano projektą rengė Kauno miesto savivaldybės (toliau – Savivaldybė) administracijos Socialinių paslaugų skyriaus specialistai, Socialinių paslaugų skyriaus vedėjo pavaduotoja Jūratė Putnienė, Socialinių paslaugų skyriaus Paslaugų šeimai ir vaikui poskyrio vedėja Giedrė Vareikienė ir Socialinių paslaugų skyriaus vedėja Jolanta Baltaduonytė.

**II SKYRIUS**

**BŪKLĖS ANALIZĖ**

**4. Savivaldybės socialinės ekonominės ir demografinės situacijos įvertinimas**

Savivaldybės misija yra:

bendruomenei – kartu kurti pilną kultūros ir verslumo miestą, kuriame patogu gyventi ir mokytis;

partneriams – būti atviriems ir profesionaliai kurti bendrą rezultatą miestui;

darbuotojams – dirbti atsakingai ir kūrybiškai, nuolat tobulėti ir kartu siekti ambicingų tikslų.

Kaunas – antras pagal dydį Lietuvos miestas šalies centrinėje dalyje. Jis suskirstytas į 11 seniūnijų. Kauno miestas turi savivaldybės Kauno apskrityje statusą. Savivaldybės atstovaujamoji institucija – Savivaldybės taryba, turinti vietos valdžios ir viešojo administravimo teises ir pareigas. Savivaldybės funkcijas įgyvendina atitinkami Savivaldybės administracijos struktūriniai padaliniai.

Įvertinus bendrųjų socialinės, ekonominės ir demografinės būklės rodiklių kaitos dinamiką, galima apžvelgti šiandienos aktualijas, kurios sudaro prielaidas vertinti ir numatyti konkrečias socialinių paslaugų teikimo kryptis.

Lietuvos statistikos departamento duomenimis, 2021 metų pradžioje Kauno mieste gyveno 293 277 asmenys, iš jų vaikų iki 18 metų – 5 1735, darbingo amžiaus asmenų – 181 669, senyvo amžiaus asmenų – 59 873.

|  |
| --- |
| Nuolatinių gyventojų skaičius Savivaldybėje sausio 1 d.\*  |
| 2019 m. | 2020 m. | 2021 m. |
| 286 754 | 289 364 | 293 277 |

\* Šaltinis – Lietuvos statistikos departamentas.

**4.1. Vidutinis metinis gyventojų skaičius ir sudėtis 2021 m. sausio 1 d.\***

|  |  |  |
| --- | --- | --- |
| Eil. Nr. | Rodiklis | Gyventojų (šeimų) skaičius |
| 1. | Gyventojų skaičius | 293 277 |
|  | iš jų: |  |
|  | vyrai | 131 662 |
|  | moterys  | 161 615 |
| 1.1. | darbingo amžiaus asmenų  | 181 669 |
|  | Iš jų: |  |
| 1.1.1. | vyrai | 86 396 |
| 1.1.2. | moterys | 95 273 |
| 1.1.3. | suaugę asmenys su negalia | 10 570 |
| 1.1.4. | suaugę asmenys su negalia, kuriems nustatyti specialieji poreikiai | 1 961 |
| 1.2. | senyvo amžiaus asmenys | 59 873 |
|  | Iš jų: |  |
| 1.2.1. | vyrai | 18 795 |
| 1.2.2. | moterys | 41 078 |
| 1.2.3. | pensinio amžiaus asmenys, kuriems nustatyti specialieji poreikiai  | 4 635 |
| 1.3. | vaikai  | 51 735 |
| 1.3.1. | vyrai | 26 471 |
| 1.3.2. | moterys  | 25 264 |
| 1.3.3. | vaikai su negalia | 1 509 |
| 1.3.4. | vaikai su negalia, kuriems nustatyti specialieji poreikiai | 892 |
| 2. | Šeimų, patiriančių socialinės rizikos veiksnius, skaičius\* | 591 |
| 3. | Vaikų skaičius šeimose, patiriančiose socialinės rizikos veiksnius | 924 |

\* Šaltiniai:

Lietuvos statistikos departamento rodiklių duomenų bazė https://osp.stat.gov.lt/statistiniu-rodikliu-analize#/;

Socialinės paramos šeimai informacinė sistema;

Lietuvos Respublikos socialinės apsaugos ir darbo ministerija.

**4.2. Gyventojų socialinių paslaugų poreikius sąlygojantys veiksniai**

Kauno mieste socialines paslaugas teikia 6 Savivaldybės biudžetinės įstaigos, 1 viešoji įstaiga, kurios savininkė yra Savivaldybė, valstybės ir privačios įstaigos, taip pat nevyriausybinės organizacijos.

Kauno mieste socialinių paslaugų poreikį sąlygoja šie veiksniai: asmenų senėjimas ir senyvo amžiaus asmenų vienišumas, asmenų, turinčių negalią, skaičius, vaikų, likusių be tėvų globos, skaičius, socialinės rizikos veiksnius patiriančių asmenų (jų šeimos), skaičius, vaikų ir jaunuolių, patiriančių emocijų ir elgesio sunkumus, skaičius, pandeminė situacija (padidėjęs poreikis dėl patiriamos emocinės įtampos, vienišumo baimės psichologo, psichosocialinės, pagalbos į namus paslaugų).

2021 m. lapkričio 1 d. duomenimis, Kauno mieste iš viso 477 vaikams nustatyta globa (rūpyba), iš jų 352 vaikams nustatyta globa (rūpyba) šeimoje, 15 vaikų – globa (rūpyba) šeimynoje, 13 vaikų – globos centre, tačiau vaikai faktiškai prižiūrimi budinčių globotojų šeimose pagal tarpusavio bendradarbiavimo sutartį su globos centru, ir 97 vaikams – globa (rūpyba) institucijoje.

Kauno mieste asmenų, turinčių negalią, kuriems nustatytas specialusis nuolatinės priežiūros (pagalbos) poreikis, yra 4739, iš jų: vaikų su negalia – 705; suaugusių asmenų su negalia – 1377 ir senyvo amžiaus asmenų – 2657.

Specialieji nuolatinės priežiūros (pagalbos) poreikiai (2021 m. lapkričio 1 d. duomenys)

|  |  |
| --- | --- |
| Išmokos kodas | Gavėjų skaičius |
| Sunkaus neįgalumo vaikui iki 18 metų | 88 |
| Vidutinio neįgalumo vaikui iki 18 metų | 249 |
| Netekusiam 75–100 proc. darbingumo (I gr. invalidui) | 874 |
| Netekusiam 60–70 proc. darbingumo (II gr. invalidui) | 50 |
| Sukakus senatvės pensijos amžių  | 880 |
| Sukakus senatvės pensijos amžių – buvusiam I gr. invalidui arba netekusiam 75–100 proc. darbingumo | 95 |
| Kai nustatytas pirmojo lygio specialusis nuolatinės priežiūros (pagalbos) poreikis (vaikui, kuriam nustatytas sunkus neįgalumo lygis) | 50 |
| Kai nustatytas pirmojo lygio specialusis nuolatinės priežiūros (pagalbos) poreikis (vaikui, kuriam nustatytas vidutinis neįgalumo lygis) | 117 |
| Kai nustatytas pirmojo lygio specialusis nuolatinės priežiūros (pagalbos) poreikis (asmeniui, kuriam nustatytas 0–25 proc. darbingumo lygis) | 200 |
| Kai nustatytas pirmojo lygio specialusis nuolatinės priežiūros (pagalbos) poreikis (asmeniui, kuriam nustatytas 30–40 proc. darbingumo lygis) | 80 |
| Kai nustatytas pirmojo lygio specialusis nuolatinės priežiūros (pagalbos) poreikis (asmeniui, kuriam nustatytas 45–55 proc. darbingumo lygis) | 0 |
| Kai nustatytas pirmojo lygio specialusis nuolatinės priežiūros (pagalbos) poreikis (senatvės pensijos amžių sukakusiam asmeniui) | 1221 |
| Kai nustatytas antrojo lygio specialusis nuolatinės priežiūros (pagalbos) poreikis (vaikui, kuriam nustatytas sunkus neįgalumo lygis) | 11 |
| Kai nustatytas antrojo lygio specialusis nuolatinės priežiūros (pagalbos) poreikis (vaikui, kuriam nustatytas vidutinis neįgalumo lygis) | 154 |
| Kai nustatytas antrojo lygio specialusis nuolatinės priežiūros (pagalbos) poreikis (vaikui, kuriam nustatytas lengvas neįgalumo lygis) | 36 |
| Kai nustatytas antrojo lygio specialusis nuolatinės priežiūros (pagalbos) poreikis (asmeniui, kuriam nustatytas 0–25 proc. darbingumo lygis) | 52 |
| Kai nustatytas antrojo lygio specialusis nuolatinės priežiūros (pagalbos) poreikis (asmeniui, kuriam nustatytas 30–40 proc. darbingumo lygis) | 106 |
| Kai nustatytas antrojo lygio specialusis nuolatinės priežiūros (pagalbos) poreikis (asmeniui, kuriam nustatytas 45–55 proc. darbingumo lygis) | 15 |
| Kai nustatytas antrojo lygio specialusis nuolatinės priežiūros (pagalbos) poreikis (senatvės pensijos amžių sukakusiam asmeniui) | 461 |

Kauno mieste asmenų, turinčių negalią, kuriems nustatytas specialusis nuolatinės slaugos poreikis, yra 2 749, iš jų: vaikų su negalia – 187, suaugusių asmenų su negalia – 584 ir senyvo amžiaus asmenų – 1 978.

Specialieji nuolatinės slaugos poreikiai (2021 m. lapkričio 1 d. duomenys)

|  |  |
| --- | --- |
| Išmokos kodas | Gavėjų skaičius |
| Neįgaliam vaikui iki 18 m.  | 56 |
| Darbingo amžiaus asmeniui, netekusiam 75–100 proc. darbingumo (visiškos negalios invalidui) | 230 |
| Darbingo amžiaus asmeniui, netekusiam 75–100 proc. darbingumo (visiškos negalios invalidui po 24 arba 26 metų) | 164 |
| Sukakus senatvės pensijos amžių  | 870 |
| Buvusiam visiškos negalios invalidui arba asmeniui, netekusiam75–100 proc. darbingumo | 29 |
| Kai nustatytas pirmojo lygio specialusis nuolatinės slaugos poreikis (vaikui, kuriam nustatytas sunkus neįgalumo lygis | 35 |
| Kai nustatytas pirmojo lygio specialusis nuolatinės slaugos poreikis (vaikui, kuriam nustatytas vidutinis neįgalumo lygis) | 0 |
| Kai nustatytas pirmojo lygio specialusis nuolatinės slaugos poreikis (asmeniui, kuriam nustatytas 0–25 proc. darbingumo lygis) | 45 |
| Kai nustatytas pirmojo lygio specialusis nuolatinės slaugos poreikis (asmeniui, kuriam nustatytas 30–40 proc. darbingumo lygis) | 0 |
| Kai nustatytas pirmojo lygio specialusis nuolatinės slaugos poreikis (senatvės pensijos amžių sukakusiam asmeniui) | 315 |
| Kai nustatytas antrojo lygio specialusis nuolatinės slaugos poreikis (vaikui, kuriam nustatytas sunkus neįgalumo lygis) | 92 |
| Kai nustatytas antrojo lygio specialusis nuolatinės slaugos poreikis (vaikui, kuriam nustatytas vidutinis neįgalumo lygis) | 4 |
| Kai nustatytas antrojo lygio specialusis nuolatinės slaugos poreikis (asmeniui, kuriam nustatytas 0–25 proc. darbingumo lygis) | 114 |
| Kai nustatytas antrojo lygio specialusis nuolatinės slaugos poreikis (asmeniui, kuriam nustatytas 30–40 proc. darbingumo lygis) | 2 |
| Kai nustatytas antrojo lygio specialusis nuolatinės slaugos poreikis (senatvės pensijos amžių sukakusiam asmeniui) | 793 |

Kauno mieste gyvenantys asmenys, kuriems nuo 2021 m. nuo sausio 1 d. iki spalio 1 d. pirmą kartą arba pakartotinai nustatyta negalia:

1. Vaikai, kuriems nustatytas neįgalumo lygis

|  |  |  |  |  |
| --- | --- | --- | --- | --- |
|   | Sunkus neįgalumo lygis | Vidutinis neįgalumo lygis | Lengvas neįgalumo lygis | Iš viso |
| Kauno mieste | Iš viso, iš jų: | 87 | 249 | 135 | 471 |
| pirminis vertinimas | 18 | 85 | 57 | 160 |
| pakartotinis vertinimas | 69 | 164 | 78 | 311 |

1. Vaikai, kuriems nustatytas neįgalumo lygis, pagal amžių

|  |  |  |  |  |  |
| --- | --- | --- | --- | --- | --- |
|   | 0–4 metų | 5–9 metų | 10–14 metų | 15–17 metų | Iš viso |
| Kauno mieste | Iš viso, iš jų: | 182 | 184 | 81 | 24 | 471 |
| pirminis vertinimas | 100 | 25 | 21 | 14 | 160 |
| pakartotinis vertinimas | 82 | 159 | 60 | 10 | 311 |

1. Darbingo amžiaus asmenys, kuriems pirmą kartą nustatytas darbingumo lygis pagal amžių

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|   | 18–19 metų | 20–24 metų | 25–29 metų | 30–34 metų | 35–39 metų | 40–44 metų | 45–49 metų | 50–54 metų | 55 metų–ikipen-sinio amžiaus | Iš viso |
| Kauno mieste | Pirminis vertinimas iš viso, iš jų: | 37 | 5 | 9 | 15 | 32 | 46 | 55 | 77 | 219 | 495 |
| dirbantys | 0 | 1 | 4 | 8 | 15 | 25 | 32 | 51 | 150 | 286 |
| nedirbantys | 37 | 4 | 5 | 7 | 17 | 21 | 23 | 26 | 69 | 209 |
| Pakartotinis vertinimas iš viso, iš jų: | 16 | 82 | 43 | 57 | 87 | 91 | 158 | 258 | 791 | 1583 |
| dirbantys | 1 | 22 | 21 | 20 | 48 | 36 | 68 | 140 | 379 | 735 |
| nedirbantys | 15 | 60 | 22 | 37 | 39 | 55 | 90 | 118 | 412 | 848 |

**4.3. Kiti rodikliai**

**4.3.1. Gyventojų migracija**

Lietuvos statistikos departamentas duomenimis, palyginus paskutinius 5 metus, didžiausias skaičius išvykusių (įskaitant ir emigrantus) iš Kauno miesto asmenų buvo 2016 metais – 11 069 asmenys, o atvyko (įskaitant ir imigrantus) tais metais 6 779 asmenys. Iki 2019 metų iš Kauno miesto išvykusių asmenų būdavo daugiau nei į jį atvykusiųjų. Tik nuo 2019 metų situacija Kauno mieste ženkliai pasikeitė. Jau 2020 metais atvykusių asmenų (įskaitant ir imigrantus) buvo 13 393, o išvykusių asmenų (įskaitant ir emigrantus) buvo 8 029, t. y. atvykusių asmenų skaičius buvo didesnis 5 364 asmenimis.

|  |  |  |
| --- | --- | --- |
|  | Atvykusieji ir imigrantai | Išvykusieji ir emigrantai |
| 2020 | 2019 | 2018 | 2017 | 2016 | 2020 | 2019 | 2018 | 2017 | 2016 |
| Kauno apskritis | 25802 | 24351 | 21300 | 18387 | 17908 | 19472 | 20841 | 20715 | 22702 | 23201 |
| Birštono sav. | 164 | 153 | 180 | 147 | 157 | 156 | 157 | 188 | 194 | 226 |
| Jonavos r. sav. | 1349 | 1535 | 1665 | 1655 | 1574 | 1407 | 1829 | 1846 | 1960 | 1990 |
| Kaišiadorių r. sav. | 976 | 870 | 963 | 872 | 833 | 918 | 1032 | 1122 | 1220 | 1199 |
| Kauno m. sav. | 13393 | 12045 | 8698 | 6982 | 6779 | 8029 | 8501 | 9232 | 10312 | 11069 |
| Kauno r. sav. | 6656 | 6392 | 6246 | 5601 | 5305 | 5508 | 5302 | 4004 | 4017 | 3774 |
| Kėdainių r. sav. | 1590 | 1649 | 1664 | 1448 | 1416 | 1581 | 1852 | 2023 | 2304 | 2282 |
| Prienų r. sav. | 863 | 843 | 969 | 781 | 869 | 838 | 873 | 1050 | 1136 | 1175 |
| Raseinių r. sav. | 811 | 864 | 915 | 901 | 975 | 1035 | 1295 | 1250 | 1559 | 1486 |
| Kauno apskritis | 25802 | 24351 | 21300 | 18387 | 17908 | 19472 | 20841 | 20715 | 22702 | 23201 |
| Birštono sav. | 164 | 153 | 180 | 147 | 157 | 156 | 157 | 188 | 194 | 226 |

\* Šaltinis – Lietuvos statistikos departamentas, Nuolatinių gyventojų migracija Kauno apskrityje 2020 m.

**4.3.2. Registruotas nedarbas Kauno miesto savivaldybėje**

Užimtumo tarnybos duomenimis, per 2021 m. devynis mėnesius vidutinis bedarbių procentas nuo darbingo amžiaus Kauno miesto savivaldybės teritorijos gyventojų yra 14,6 proc., vidutinis bedarbių skaičius – 26 035,1, iš jų:

bedarbiai – darbingo amžiaus neįgalieji, kuriems nustatytas iki 25 procentų darbingumo lygis arba sunkus neįgalumo lygis, – 76,7;

bedarbiai – darbingo amžiaus neįgalieji, kuriems nustatytas 30–40 procentų darbingumo lygis arba vidutinis neįgalumo lygis, – 585;

bedarbiai – darbingo amžiaus neįgalieji, kuriems nustatytas 45–55 procentų darbingumo lygis arba lengvas neįgalumo lygis, – 929;

rūpintiniai, kuriems iki pilnametystės buvo nustatyta rūpyba, kol jiems sukaks 25 metai – 0 (šios kategorijos bedarbiai nėra remiami);

pirmą kartą pagal įgytą kvalifikaciją ar kompetenciją darbo veiklą pradedantys bedarbiai – 30,3;

ilgalaikiai bedarbiai iki 25 metų, kurių nedarbo trukmė ilgesnė kaip 6 mėnesiai, ir ilgalaikiai bedarbiai nuo 25 metų, kurių nedarbo trukmė ilgesnė kaip 12 mėnesių, skaičiuojant nuo įsiregistravimo Užimtumo tarnyboje dienos – 10 965;

vyresni kaip 50 metų darbingo amžiaus darbingi asmenys – 8 259,3, vyresni kaip 45 metų bedarbiai – 10 630;

nėščios moterys, motinos (įmotės) arba tėvai (įtėviai), globėjai, rūpintojai ir asmenys, faktiškai auginantys vaiką (įvaikį) iki 8 metų arba neįgalų vaiką (įvaikį) iki 18 metų (iki 2005 m. liepos 1 d. – pripažintą vaiku invalidu), ir asmenys, prižiūrintys neįgalius šeimos narius, kuriems Neįgalumo ir darbingumo nustatymo tarnybos prie Socialinės apsaugos ir darbo ministerijos (toliau – Neįgalumo ir darbingumo nustatymo tarnyba) sprendimu nustatyta nuolatinė slauga ar priežiūra – 432,3;

grįžę iš laisvės atėmimo vietų, kai laisvės atėmimo laikotarpis buvo ne trumpesnis kaip 6 mėnesiai, jeigu jie kreipiasi į Užimtumo tarnybą ne vėliau kaip per 6 mėnesius nuo grįžimo iš laisvės atėmimo vietų, – 20,3;

iki įsiregistravimo teritorinėje darbo biržoje nedirbę 2 ir daugiau metų bedarbiai nėra remiami;

priklausomi nuo narkotinių, psichotropinių ir kitų psichiką veikiančių medžiagų, baigę psichologinės socialinės ir (ar) profesinės reabilitacijos programas, jeigu jie kreipiasi į Užimtumo tarnybą ne vėliau kaip per 6 mėnesius nuo psichologinės socialinės ir (ar) profesinės reabilitacijos programos baigimo, – 0;

prekybos žmonėmis aukos, baigusios psichologinės socialinės ir (ar) profesinės reabilitacijos programas, – 0 (šios kategorijos bedarbiai nėra remiami);

grįžę į Lietuvą nuolat gyventi politiniai kaliniai ir tremtiniai ir jų šeimų nariai (sutuoktinis, vaikai (įvaikiai) iki 18 metų) – 0 (šios kategorijos bedarbiai nėra remiami);

turintys teisę į papildomas užimtumo garantijas pagal Lietuvos Respublikos valstybės įmonės Ignalinos atominės elektrinės darbuotojų papildomų užimtumo ir socialinių garantijų įstatymą – 0;

bedarbiai iki 29 metų – 6 670,7.

**5. Esamos socialinių paslaugų infrastruktūros Savivaldybėje analizė**

Savivaldybėje socialines paslaugas organizuoja ir administruoja Savivaldybės administracijos Socialinių paslaugų skyrius, o jas teikia Savivaldybės įsteigtos socialinių paslaugų įstaigos, privačios ir viešosios įstaigos, nevyriausybinės organizacijos, iš kurių perkamos ar pagal projektus, programas finansuojamos socialinės paslaugos, teikiamos akredituotoms paslaugoms ar kurių projektai finansuojami iš Savivaldybės ar valstybės biudžeto, taip pat iš Europos Sąjungos lėšų.

Savivaldybės gyventojams socialines paslaugas šiuo metu teikia šios įstaigos (2021 metų lapkričio 1 d. duomenys):

|  |  |  |  |
| --- | --- | --- | --- |
| Socialinių paslaugų įstaigos pavadinimas | Pavaldumas | Gavėjų skaičius | Iš jų finansuojamų Savivaldybės |
| 1. Ilgalaikė (trumpalaikė) socialinė globa institucijoje
 |
| Kauno kartų namai | Savivaldybės biudžetinė įstaiga | 40 | 20 |
| VšĮ Kauno Panemunės socialinės globos namai | Savivaldybės viešoji įstaiga | 62 | 22 |
| Kauno savivaldybės vaikų globos namai | Savivaldybės biudžetinė įstaiga | 78  | 77 |
| Negalią turinčių asmenų centras „Korys“ | Savivaldybės biudžetinė įstaiga | 6 | - |
| Vaikų gerovės centras „Pastogė“ | Savivaldybės biudžetinė įstaiga | 20  | 20  |
| Fondo „Parama vaikui“ nevalstybiniai vaikų globos namai „Namų židinys“ | Labdaros ir paramos fondas | 10 | 10 |
| Socialinės globos centras „Vija“ | Valstybės biudžetinė įstaiga | 19 | - |
| VšĮ „Gerumo namai“ | Viešoji įstaiga  | 43 | 28 |
| VšĮ „Akacijų užuovėja“ | Viešoji įstaiga | 33 | 7 |
| Viešoji įstaiga „Edjuva“ | Viešoji įstaiga | 14 | 6 |
| VšĮ „Privati slaugos tarnyba“ | Viešoji įstaiga | 6 | - |
| UAB „Remedas“ | Viešoji įstaiga  | 12 | 1 |
| UAB „Artjusta“ | Viešoji įstaiga  | 33 | 7 |
| VšĮ „Medgloba“ | Viešoji įstaiga  | 9 | 0 |
| VšĮ „Globos ir priežiūros centras“ | Viešoji įstaiga  | 17 | 1 |
| VšĮ „Slaugos komanda“  | Viešoji įstaiga  | 1 | - |
| Viešoji įstaiga „OFM mažesnieji broliai“ | Viešoji įstaiga  | 15 | 2 |
| VšĮ „Vilties žiedas“ | Viešoji įstaiga  | 1 | - |
| VšĮ „Senelių rojus“ | Viešoji įstaiga  | 59 | 6 |
| VšĮ „Akacijų žiedai“ | Viešoji įstaiga  | 33 | 7 |
| VšĮ Giedruma LT | Viešoji įstaiga  | 1 | - |
| VšĮ Šilavoto globos namai | Viešoji įstaiga  | 46 | 7 |
| VšĮ Ramučių globos namai | Viešoji įstaiga  | 31 | 1 |
| VšĮ „Ežerėlio slaugos namai“ | Viešoji įstaiga  | 12 | 2 |
| VšĮ Druskininkų globos ir slaugos namai | Viešoji įstaiga  | 27 | 12 |
| VšĮ „Rojaus vartai“ | Viešoji įstaiga  | 12 | 1 |
| Senjorų socialinės globos namai | Valstybės biudžetinė įstaiga | 2 | 1 |
| Specialieji socialinės globos namai „Tremtinių namai“ | Valstybės biudžetinė įstaiga | 4 | 3 |
| VšĮ „Kurkime vaikams rytojų“ | Viešoji įstaiga  | 1 | 1 |
| Viešoji įstaiga „Marijampolės Švento arkangelo Mykolo globos namai“ | Viešoji įstaiga  | 1 | 1 |
| VšĮ Muniškių socialinės globos namai | Viešoji įstaiga  | 38 | 1 |
| Viešoji įstaiga Lietuvos reabilitacijos ir slaugos centras | Viešoji įstaiga  | 46 | 15 |
| VšĮ „Senjorų Vila“ | Viešoji įstaiga  | 14 | 5 |
| VšĮ „Gintkosta“ | Viešoji įstaiga  | 14 | 4 |
| VšĮ „Namučiai Jums“ | Viešoji įstaiga  | 5 | 1 |
| VšĮ Senelių namai „Užusaliai“ | Viešoji įstaiga  | 13 | 1 |
| VšĮ Ruklos globos namai | Viešoji įstaiga  | 2 | 1 |
| VšĮ „Pimonovų fondo globos namai“ | Viešoji įstaiga  | 10 | 1 |
| Viešoji įstaiga Rumšiškių senelių globos namai „Auksinis amžius“ | Viešoji įstaiga  | 3 | 1 |
| VšĮ „Giraitės namai“ | Viešoji įstaiga  | 10 | 3 |
| Sveikatos metai, viešoji įstaiga | Viešoji įstaiga  | 22 | 6 |
| VšĮ „Kazlų Rūdos slaugos ir socialinės globos namai“ | Viešoji įstaiga  | 30 | 19 |
| Viešoji įstaiga „Senevita“  | Viešoji įstaiga  | 1 | - |
| VšĮ Slaugos namai „Eimanta“  | Viešoji įstaiga  | 15 | 2 |
| VšĮ „Šatijų rezidencija“ | Viešoji įstaiga  | 6 | 1 |
| Viešoji įstaiga Gėlos globos namai  | Viešoji įstaiga | 1 | - |
| Viešoji įstaiga Švč. Marijos globos namai  | Viešoji įstaiga | 1 | - |
| VšĮ Adutiškio senelių namai  | Viešoji įstaiga | 1 | - |
| Viešoji įstaiga „Elijos vėjažolė“ | Viešoji įstaiga | 1 | - |
| Raseinių r. Blinstrubiškių socialinės globos namai | Savivaldybės biudžetinė įstaiga | 9 | 3 |
| Prienų globos namai | Savivaldybės biudžetinė įstaiga | 44 | 20 |
| VšĮ Šakių vaikų globos namai | Viešoji įstaiga | 12 | 12 |
| Adakavo socialinės globos namai | Valstybės biudžetinė įstaiga | 2 | - |
| Aknystos socialinės globos namai | Valstybės biudžetinė įstaiga | 6 | 4 |
| Viešoji įstaiga Antavilių pensionatas  | Valstybės biudžetinė įstaiga | 3 | 1 |
| Aukštelkės socialinės globos namai | Valstybės biudžetinė įstaiga | 5 | 4 |
| Didvyžių socialinės globos namai | Valstybės biudžetinė įstaiga | 15 | 4 |
| Dūseikių socialinės globos namai  | Valstybės biudžetinė įstaiga |  |  |
| Ilguvos socialinės globos namai | Valstybės biudžetinė įstaiga | 4 | - |
| Jasiuliškių socialinės globos namai | Valstybės biudžetinė įstaiga | 5 | 2 |
| Jotainių socialinės globos namai | Valstybės biudžetinė įstaiga | 2 | 1 |
| Jurdaičių socialinės globos namai | Valstybės biudžetinė įstaiga | 1 | - |
| Kalvarijos socialinės globos namai | Valstybės biudžetinė įstaiga | 8 | 1 |
| Kupiškio socialinės globos namai | Valstybės biudžetinė įstaiga | 4 | 1 |
| Latėnų socialinės globos namai  | Valstybės biudžetinė įstaiga |  |  |
| Linkuvos socialinės globos namai | Valstybės biudžetinė įstaiga | 5 | 3 |
| Macikų socialinės globos namai | Valstybės biudžetinė įstaiga | 2 | 1 |
| Kėdainių socialinės globos namai | Valstybės biudžetinė įstaiga | 13 | 4 |
| Marijampolės specialieji socialinės globos namai | Valstybės biudžetinė įstaiga | 4 | 1 |
| Padvarių socialinės globos namai | Valstybės biudžetinė įstaiga | 4 | 2 |
| Prūdiškių socialinės globos namai | Valstybės biudžetinė įstaiga | 3 | - |
| Skemų socialinės globos namai | Valstybės biudžetinė įstaiga | 12 | 3 |
| Stonaičių socialinės globos namai | Valstybės biudžetinė įstaiga | 1 | - |
| Strėvininkų socialinės globos namai | Valstybės biudžetinė įstaiga | 9 | 1 |
| Strūnos socialinės globos namai | Valstybės biudžetinė įstaiga | 7 | 3 |
| Suvalkijos socialinės globos namai | Valstybės biudžetinė įstaiga | 8 | 4 |
| Utenos socialinės globos namai | Valstybės biudžetinė įstaiga | 6 | 2 |
| Veisiejų socialinės globos namai | Valstybės biudžetinė įstaiga | 24 | 4 |
| Visagino socialinės globos namai | Valstybės biudžetinė įstaiga | 2 | 1 |
| Zarasų socialinės globos namai | Valstybės biudžetinė įstaiga | 2 | - |
| Globos namai „Užuovėja“ | Valstybės biudžetinė įstaiga | 4 | - |
| Viešoji įstaiga Marijampolės pirminės sveikatos priežiūros centras | Viešoji įstaiga | 1 | - |
| Kudirkos Naumiesčio parapijos socialinės pagalbos centras | Viešoji įstaiga | 1 | - |
| VšĮ „Teleičių globos namai“ | Viešoji įstaiga | 28 | 13 |
| Viešoji įstaiga „Šv. Domininko namai“ | Viešoji įstaiga | 1 | 1 |
| VšĮ Rokų socialinės gerovės centras | Viešoji įstaiga | 11 | 2 |
| VšĮ Saulės globos namai  | Viešoji įstaiga | 3 | 1 |
| VšĮ „Globasta“ | Viešoji įstaiga | 3 | 1 |
| Klaipėdos sutrikusio vystymosi kūdikių namai  | Savivaldybės biudžetinė įstaiga  | 1 | - |
| UAB „Emirita“ | Viešoji įstaiga | 2 | - |
| 1. Ilgalaikė (trumpalaikė) socialinė globa vaikams, likusiems be tėvų globos, šeimynose
 |
| Sigitos šeimyna  | Juridinis asmuo  | 8 | 8 |
| Audronės šeimyna  | Juridinis asmuo | 7 | 7 |
| 1. Trumpalaikė (atokvėpio) socialinė globa (kartu su dienos socialine globa institucijoje)
 |
| Kauno specialioji mokykla  | Savivaldybės biudžetinė įstaiga | 10 | 4 |
| Socialinės globos centras „Vija“ | Valstybinės biudžetinė įstaiga | 13 | - |
| Negalią turinčių asmenų centras „Korys“ | Savivaldybės biudžetinė įstaiga | 6 | - |
| Asociacija Kauno „Arkos“ bendruomenė | Asociacija | 4 | 2 |
| 1. Dienos socialinė globa institucijoje
 |
| * 1. Vaikams su negalia
 |
| Kauno specialioji mokykla  | Savivaldybės biudžetinė įstaiga | 39 | 15 |
| Socialinės globos centras „Vija“ | Valstybės biudžetinė įstaiga | 1 | - |
| Lietuvos sveikatos mokslų universiteto ligoninė Kauno klinikos | Viešoji įstaiga  | 13 | 5 |
| VšĮ „Ištiesk pagalbos ranką“ | Viešoji įstaiga  | 33 | 11 |
| * 1. Suaugusiems asmenims su negalia
 |
| Negalią turinčių asmenų centras „Korys“  | Savivaldybės biudžetinė įstaiga | 75 | 35 |
| Asociacija Kauno „Arkos“ bendruomenė | Asociacija | 11 | 1 |
| Socialinės globos centras „Vija“ | Valstybės biudžetinė įstaiga | 15 | - |
| VšĮ „Socialinės terapijos namai“ | Viešoji įstaiga | 9 | 4 |
| VšĮ Valakupių reabilitacijos centras | Viešoji įstaiga | 2 | - |
| * 1. Senyvo amžiaus asmenims
 |
| VšĮ Kauno Panemunės socialinės globos namai | Savivaldybės viešoji įstaiga | 29 | 11 |
| Kauno miesto socialinių paslaugų centras | Savivaldybės biudžetinė įstaiga | 17  | 17  |
| VšĮ „Vilties žiedas“ | Viešoji įstaiga | 1 | 1 |
| 1. Dienos socialinė globa asmens namuose
 |
| * 1. Vaikams su negalia
 |
| Negalią turinčių asmenų centras „Korys“  | Savivaldybės biudžetinė įstaiga | 2 | - |
| UAB APA Group | Uždaroji akcinė bendrovė | 2 | - |
| * 1. Suaugusiems asmenims su negalia
 |
| Negalią turinčių asmenų centras „Korys“ | Savivaldybės biudžetinė įstaiga | 27 | - |
| UAB Medgintras | Uždaroji akcinė bendrovė | 2 | 1 |
| VšĮ ,,Nacionalinis socialinės integracijos institutas“ | Viešoji įstaiga | 4 | 1 |
| UAB APA Group | Uždaroji akcinė bendrovė | 2 | - |
| * 1. Senyvo amžiaus asmenims
 |
| Kauno miesto socialinių paslaugų centras | Savivaldybės biudžetinė įstaiga | 65 | - |
| Negalią turinčių asmenų centras „Korys“ | Savivaldybės biudžetinė įstaiga | 3 | - |
| UAB Medgintras  | Uždaroji akcinė bendrovė | 10 | 1 |
| VšĮ ,,Nacionalinis socialinės integracijos institutas“ | Viešoji įstaiga | 2 | - |
| Labdaros ir paramos fondas „Pagalbos namuose tarnyba“ | Labdaros ir paramos fondas | 13 | 7 |
| Lietuvos samariečių bendrijos Kauno skyrius | Asociacija | 22 | 7 |
| VŠĮ ,,Dalinu gerumą“ | Viešoji įstaiga | 14 | 5 |
| UAB APA Group | Uždaroji akcinė bendrovė | 33 | 4 |
| VšĮ Valakupių reabilitacijos centras | Viešoji įstaiga | 1 | - |
| VšĮ ,,Vilties žiedas“ | Viešoji įstaiga | 17 | 8 |
| 1. Socialinės priežiūros paslaugų teikimas
 |
| * 1. Socialinių įgūdžių ugdymas, palaikymas ir (ar) atkūrimas (vaikams nuo 7 m. ir jaunuoliams iki 21 m. su autizmo spektro sutrikimais dienos centre)
 |
| VšĮ „Ištiesk pagalbos ranką“ | Viešoji įstaiga  | 9 | 9 |
| * 1. Socialinių įgūdžių ugdymas, palaikymas ir atkūrimas (suaugusiems asmenims su negalia dienos centre)
 |
| VšĮ Valakupių reabilitacijos centras | Viešoji įstaiga  | 18 | 18 |
| * 1. Socialinių įgūdžių ugdymo, palaikymo ir atkūrimo paslaugos (senyvo amžiaus asmenims dienos centre)
 |
| Kauno miesto socialinių paslaugų centras | Savivaldybės biudžetinė įstaiga | 18 | 18  |
| Kauno kartų namai  | Savivaldybės biudžetinė įstaiga | 25 | 25  |
| VšĮ Kauno Panemunės socialinės globos namai | Savivaldybės viešoji įstaiga | 30 | 30  |
| * 1. Apgyvendinimas savarankiško gyvenimo namuose (asmenims su proto ir psichikos negalia)
 |
| Negalią turinčių asmenų centras „Korys“ | Savivaldybės biudžetinė įstaiga | 20 | 20 |
| * 1. Apgyvendinimas savarankiško gyvenimo namuose (motinoms su vaikais)
 |
| Kauno kartų namai  | Savivaldybės biudžetinė įstaiga | 14 | 14 |
| * 1. Pagalba į namus
 |
| Labdaros ir paramos fondas „Pagalbos namuose tarnyba“ | Labdaros ir paramos fondas | 130 | 130 |
| VšĮ Valakupių reabilitacijos centras | Viešoji įstaiga  | 115 | 115 |
| VšĮ „Nacionalinis socialinės integracijos institutas“ | Viešoji įstaiga | 201 | 201 |
| Kauno miesto socialinių paslaugų centras | Savivaldybės biudžetinė įstaiga | 198 | 198 |
| * 1. Vaikų dienos socialinė priežiūra vaikų dienos centre
 |
| Lietuvos samariečių bendrijos Kauno skyrius | Asociacija | 25 | 25 |
| Labdaros ir paramos fondas „Tavo galimybė“ | Labdaros ir paramos fondas | 20  | 20  |
| Viešoji įstaiga Senamiesčio vaikų dienos centras | Viešoji įstaiga | 20 | 20  |
| VšĮ „Ištiesk pagalbos ranką“ vaikų dienos centras „Šypsena“ | Viešoji įstaiga | 20  | 20  |
| VšĮ „Ištiesk pagalbos ranką“ vaikų dienos centras „Santara“ | Viešoji įstaiga | 20  | 20 |
| VšĮ „Ištiesk pagalbos ranką“ vaikų dienos centras „Meilės lašelis“ | Viešoji įstaiga | 20  | 20 |
| VšĮ „Juventa“ | Viešoji įstaiga | 30 | 30 |
| Dieviškosios Jėzaus Širdies pranciškonių kongregacijos Žaliakalnio vaikų dienos centras | Tradicinė religinė bendruomenė ar bendrija | 20  | 20  |
| Asociacija „Kauno karmelitų bendruomenė“ | Asociacija | 20  | 20  |
| Marijos krikščionių pagalbos dukterų instituto Palemono vaikų dienos centras | Tradicinė religinė bendruomenė ar bendrija | 25  | 25  |
| Kauno arkivyskupijos šeimos centras | Tradicinė religinė bendruomenė ar bendrija | 12  | 12 |
| Labdaros ir paramos fondo „Alfa 1“ vaikų dienos centras (2 vaikų dienos centrai) | Labdaros ir paramos fondas | 22  | 22 |
| Kauno Švč. Jėzaus Širdies parapijos Šančių vaikų dienos centras | Tradicinė religinė bendruomenė ar bendrija | 25  | 25 |
| Maltos ordino pagalbos tarnybos vaikų dienos centrai (Gričiupio seniūnijoje, Vilijampolės seniūnijoje ir Petrašiūnų seniūnijoje) | Asociacija | 65 | 65 |
| Lietuvos vaikų dienos centrų asociacijos Panemunės vaikų dienos centras | Asociacija | 20 | 20 |
| VšĮ „Vestos projektai“ | Viešoji įstaiga | 15 | 15 |
| VšĮ „Actio Catholica Patria“ | Viešoji įstaiga | 15 | 15 |
| Kauno Palaimintojo Jurgio Matulaičio parapija | Religinė bendruomenė | 30 | 30 |
| VšĮ „Psichologinės paramos ir konsultavimo centras“ | Viešoji įstaiga | 20 | 20 |
| Kauno arkivyskupijos Caritas | Tradicinė religinė bendruomenė ar bendrija | 12 | 12 |
| Labdaros ir paramos fondas „Tikras draugas“ | Labdaros ir paramos fondas | 20 | 20 |
| Visuomeninė organizacija „Esam šalia“ | Asociacija | 20 | 20 |
| Krikščioniškasis labdaros fondas „Tėvo namai“ | Labdaros ir paramos fondas | 15 | 15 |
| * 1. Socialinių įgūdžių ugdymo, palaikymo ir (ar) atkūrimo paslaugos socialinę riziką patiriančioms šeimoms su vaikais namuose ir (ar) vaikams dienos centruose
 |
| Lietuvos samariečių bendrijos Kauno skyrius | Asociacija | 10 | 10  |
| VšĮ „Senamiesčio vaikų dienos centras“ | Viešoji įstaiga | 10 | 10  |
| Labdaros ir paramos fondas „Alfa 1“  | Labdaros ir paramos fondas  | 10 | 10 |
| Kauno Šv. Kryžiaus (Karmelitų) parapija  | Tradicinė religinė bendruomenė ar bendrija | 10 | 10 |
| Labdaros ir paramos fondas „Tavo galimybė“ | Labdaros ir paramos fondas  | 10 | 10  |
| VšĮ „Juventa“ | Viešoji įstaiga | 10 | 10 |
| VŠĮ „Ištiesk pagalbos ranką“  | Viešoji įstaiga | 10 | 10 |
| VšĮ „Psichologinės paramos ir konsultavimo centras“ | Viešoji įstaiga | 10 | 10 |
| Maltos ordino pagalbos tarnyba | Asociacija | 20  | 20 |
| Lietuvos vaikų dienos centrų asociacija | Asociacija | 10 | 10  |
| Dieviškosios Jėzaus Širdies pranciškonių kongregacija | Tradicinė religinė bendruomenė ar bendrija | 10 | 10 |
| VšĮ „Vestos projektai“ | Viešoji įstaiga | 10 | 10 |
| UAB „Jarinta“ | Uždaroji akcinė bendrovė | 10 | 10 |
| Kauno miesto socialinių paslaugų centras  | Savivaldybės biudžetinė įstaiga | 392 | - |
| * 1. Socialinių įgūdžių ugdymo, palaikymo ir (ar) atkūrimo paslaugos asmens namuose (nepilnamečius vaikus auginančioms šeimoms, kurios susiduria su sunkumais (asmeninio asistento paslauga)
 |
| UAB „Jarinta“ | Uždaroji akcinė bendrovė | 100 | 100  |
| * 1. Socialinių įgūdžių ugdymo, palaikymo ir (ar) atkūrimo paslaugos socialinę riziką patiriantiems suaugusiems asmenims
 |
| Kauno miesto socialinių paslaugų centras (laikino apnakvindinimo ir apgyvendinimo nakvynės namuose paslaugos) | Savivaldybės biudžetinė įstaiga  | 161 | 161 |
| Kauno miesto socialinių paslaugų centras (saugi nakvynė) | Savivaldybės biudžetinė įstaiga | 2300 | 2300 |
| Paramos fondas „RIGRA“ („žemo slenksčio“ paslaugos)  | Labdaros ir paramos fondas  | 85 | 85  |
| Kauno arkivyskupijos Caritas (socialinių įgūdžių ugdymo, palaikymo ir (ar) atkūrimo paslaugos dienos centre) | Tradicinė religinė bendruomenė ar bendrija | 30 | 30  |
| VšĮ Kovos su prekyba žmonėmis ir išnaudojimu centras (paslaugos asmenims, nukentėjusiems (galimai nukentėjusiems) nuo prekybos žmonėmis) | Viešoji įstaiga | 14 | 14  |
| Kauno apskrities moterų krizių centras (psichosocialinės pagalbos paslaugos artimoje aplinkoje smurtą patyrusiems ar patiriantiems asmenims) | Asociacija  | 51 | 51 |
| Kauno apskrities vyrų krizių centras (psichosocialinės pagalbos paslaugų teikimas artimoje aplinkoje smurtaujantiems asmenims) | Asociacija | 32 | 32 |
| * 1. Intensyvi krizių įveikimo pagalba socialinę riziką patiriančioms šeimoms
 |
| Kauno miesto socialinių paslaugų centro Socialinių paslaugų šeimai skyriaus Šeimos krizių centras | Savivaldybės biudžetinė įstaiga | 41 | 41 |
| 1. Bendrosios socialinės paslaugos
 |
| * 1. Transporto organizavimo paslauga (kartu su palydėjimu ir pagalba )
 |
| Maltos ordino pagalbos tarnyba | Asociacija | - | - |
| VšĮ „Aktyvi pagalba“ | Viešoji įstaiga  | 37 | 37 |
| Lietuvos samariečių bendrijos Kauno skyrius | Asociacija | 1 | 1 |
| * 1. Maitinimo paslaugos
 |
| Kauno Kristaus Prisikėlimo parapija (maitinimo paslaugos (Sriubos valgykla) | Tradicinė religinė bendruomenė ar bendrija | 303  | 303  |

**6. Savivaldybės galimybių teikti 2021 metais socialines paslaugas ir socialinių paslaugų poreikio įvertinimas**

|  |  |  |  |  |
| --- | --- | --- | --- | --- |
| Eil. Nr. | Socialinių paslaugų rūšys pagal žmonių socialines grupes[[1]](#footnote-1)5 | Asmenų (šeimų) skaičius, kuriems socialinių paslaugų poreikis | 1000 gyventojų pagal amžiaus grupes tenka (paslaugų gavėjų) vietų skaičius | 1000 paslaugos gavėjų, pagal socialines grupes, skaičiui  |
| Įvertin-tas | Nepaten-kintas |
| 1. | Ilgalaikė (trumpalaikė) socialinė globa |
| 1.1. | be tėvų globos likusiems vaikams, kuriems nustatyta nuolatinė globa | 141 | 0 | 0,27 | 29,93 |
| 1.2. | vaikams su negalia  | 13 | 0 | 0,25 | 0,86 |
| 1.3. | suaugusiems asmenims su negalia  | 260 | 8\* | 0,14 | 2,46 |
| 1.4. |  senyvo amžiaus asmenims | 766 | 0 | 1,28 | 16,53 |
| 2. | Dienos socialinė globa institucijoje |
| 2.1. | vaikai su negalia | 84 | 0 | 0,16 | 5,57 |
| 2.2. | suaugę asmenys su negalia | 134 | 0 | 0,07 | 1,27 |
| 2.3. | senyvo amžiaus asmenys | 42 | 0 | 0,07 | 0,91 |
| 3. | Dienos socialinė globa asmens namuose |
| 3.1. | vaikai su negalia | 4 | 0 | 0,007 | 0,27 |
| 3.2. | suaugę asmenys su negalia | 35 | 0 | 0,02 | 0,33 |
| 3.3. | senyvo amžiaus asmenys | 190 | 0 | 0,32 | 4,1 |
| 4. | Pagalba į namus |
| 4.1. | suaugę asmenys su negalia ir jų šeimos | 27 | 0 | 0,01 | 2,70 |
| 4.2. | senyvo amžiaus asmenys ir jų šeimos | 609 | 0 | 1,01 | 13,14 |
| 5. | Socialinių įgūdžių ugdymas, palaikymas ir (ar) atkūrimas institucijoje |
| 5.1. | vaikai su negalia ir jų šeimos | 9 | 0 | 0,02 | 0,60 |
| 5.2. | suaugę asmenys su negalia ir jų šeimos | 18 | 0 | 0,01 | 0,17 |
| 5.3. | senyvo amžiaus asmenys ir jų šeimos | 43 | 0 | 0,07 | 0,93 |
| 5.4. | suaugę asmenys, patiriantys socialinės rizikos veiksnius, ir jų šeimos | 30 | 0 | 0,02 | - |
| 5.5. | šeimos, patiriančios socialinės rizikos veiksnius | 140  | 0 | 0,08 | 25,88 |
| 5.6. | Apgyvendinimas savarankiško gyvenimo namuose (suaugę asmenys su negalia) | 20 | 23 | 0,01 | 0,20 |
| 5.7. | Apgyvendinimas savarankiško gyvenimo namuose (motinos, patiriančios socialinę riziką su mažamečiais vaikais) | 14 | 0 | 0,01 | 0,01 |
| 5.8. | Apgyvendinimas ir apnakvindinimas nakvynės namuose (nurodyta kiek kartų) | 2624 | 0 | 1,09 | - |
| 5.9. | Apgyvendinimas savarankiško gyvenimo namuose sulaukę pilnametystės asmenys (iki 24 m.), kuriems buvo teikta socialinė globa (rūpyba) socialinės globos įstaigoje  | 5 | 0 | 0,03 | 3,55 |
| 5.10. | Intensyvi krizių įveikimo pagalba (krizių centre) | 43 | 0 | 0,02 | - |
| 5.11. | Psichosocialinė pagalba (patyrusiems smurtą arba smurtavusiems artimoje aplinkoje) | 83 | 0 | 0,05 | - |
| 5.12. | Pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti | 400 | 0 | 0,22 | 100 |
| 5.13. | Vaikų dienos socialinė priežiūra | 501 | 0 | 0,97 | 97,47 |
| 6. | Socialinių įgūdžių ugdymas, palaikymas ir (ar) atkūrimas asmens (šeimos) namuose |
|  | Šeimos, patiriančios socialinės rizikos veiksnius | 514 | 0 | 0,28 | - |
| 7. | Kitos paslaugos |
| 7.1. | Transporto paslauga | 53 | 0 | 0,02 | 0,38 |
| 7.2. | Maitinimo paslauga | 303 | 0 |  | - |

\* Asmenys pasirinko konkrečias įstaigas, kuriose yra eilės, atsisakė lygiavertes paslaugas teikiančių įstaigų.

**7. Savivaldybės organizuojamų socialinių paslaugų analizė**

Kauno mieste socialinės paslaugos yra teikiamos asmenų socialinėms grupėms, nurodytoms Asmens (šeimos) socialinių paslaugų poreikio nustatymo ir skyrimo tvarkos apraše, patvirtintame Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo ir Senyvo amžiaus asmens bei suaugusio asmens su negalia socialinės globos poreikio nustatymo metodikos patvirtinimo“: likusiems be tėvų globos vaikams ir jų šeimoms, socialinę riziką patiriantiems vaikams ir jų šeimoms, vaikams su negalia ir jų šeimoms, senyvo amžiaus asmenims ir jų šeimoms, suaugusiems asmenims su negalia ir jų šeimoms, socialinę riziką patiriantiems suaugusiems asmenims ir jų šeimoms, socialinę riziką patiriančios šeimoms ir kitiems asmenims, kaip vaikams, turintiems raidos ar emocijų sutrikimų, sulaukusiems pilnametystės asmenims, kuriems buvo teikta socialinė globa, ir panašiai.

2021 metais, siekiant užtikrinti, kad Savivaldybės organizuojamos socialinės paslaugos ne tik patenkintų kauniečių poreikius, bet ir būtų teikiamos kokybiškai, 2020 m. spalio 28 d. Savivaldybės administracijos direktoriaus įsakymu Nr. A-3461 patvirtintas Kauno miesto savivaldybės socialinės priežiūros akreditavimo ir įstaigų teikiamos akredituotos socialinės priežiūros kokybės kontrolės tvarkos aprašas, ko pasėkoje 2021 m. vasario 12 d. sudaryta komisija kokybės vertinimo dokumentams parengti. Didelė dalis šių dokumentų jau parengta, planuojama iki 2021 m. gruodžio mėn. pabaigos patvirtinti skirtingų socialinės priežiūros paslaugų kokybės vertinimo dokumentus.

2021 m. sausio 1 d. duomenimis, eilėje būstui pritaikyti laukė 108 asmenys, kuriems dėl aplinkos nepritaikymo jų poreikiams ribojamos galimybės integruotis į darbo rinką, lankyti ugdymo įstaigų, taip pat neįgaliųjų artimiesiems yra didelė problema rūpintis neįgaliuoju namuose (reikalingas maudymas, išvežimas pas gydytojus ir techninių priemonių pritaikymas neįgaliųjų slaugai). Atsižvelgdama į esamą situaciją, Savivaldybė skyrė papildomą finansavimą iš Savivaldybės biudžeto lėšų neįgaliųjų būstui pritaikyti, kad per 2021 metus kuo didesniam paslaugų gavėjų skaičiui būtų pritaikytas būstas. Užsitęsus viešųjų pirkimų procedūroms, ir įvertinus tai, kad tik viena organizacija pateikė dokumentus dėl darbų atlikimo pritaikant neįgaliųjų būstus, 2021 metais planuojama, kad būstų bus pritaikyta bent jau 30, tačiau darbai bus tęsiami nuo 2022 metų sausio mėnesio (anksčiau negalėjo būti tęsiami, o pradedami vykdyti naujai tik maždaug tų metų liepos–rugpjūčio mėn., po naujai įvykusių viešojo pirkimo procedūrų), kadangi nereiks naujai skelbti viešųjų pirkimų numatytiems darbams atlikti, ko pasėkoje planuojama, kad 2022 metais neįgaliųjų būstų bus pritaikyta apie 80.

Savivaldybė, siekdama įgyvendinti projektą „Bendruomeninių apgyvendinimo bei užimtumo paslaugų asmenims su proto ir (arba) psichikos negalia plėtra Kauno mieste“, susidūrė su iššūkiais vykdydama žemės sklypų ir patalpų (pastatų) pirkimus. Projekto sutartyje numatyta įsigyti 4 sklypus grupinio gyvenimo namų statybai, kurių kiekvieno plotas turėtų būti apie 8 arus. Planuojamų įsigyti sklypų pagrindinė žemės naudojimo paskirtis – kitos paskirties žemė, kurios naudojimo būdas – gyvenamosios arba visuomeninės paskirties teritorijos. Taip pat projekte numatyta įsigyti 2 patalpas (pastatus) dienos užimtumo centrų / socialinių dirbtuvių veikloms. Dienos užimtumo centrų / socialinių dirbtuvių veikloms – 40 vietų (40 lankytojų) buvo numatoma įsigyti apie 400 kv. m ploto patalpas (ar pastatą) ir jas pritaikyti tikslinei paskirčiai. Kitam dienos užimtumo centrui – 30 vietų (30 lankytojų) ir / socialinių dirbtuvių veikloms – 10 vietų (14 lankytojų) buvo numatoma įsigyti apie 210 kv. m. patalpas. 2021 nepavyko įgyvendinti projekto „Socialinių paslaugų infrastruktūros tinklo sukūrimas ir plėtra asmenims, turintiems proto ir (arba) psichikos negalią, Kauno miesto savivaldybėje“, nes nepavyko įsigyti žemės sklypų dėl ženkliai padidėjusių kainų ir sumažėjusios pasiūlos grupinio gyvenimo namų statybai pagal projekte numatytus kriterijus bei suplanuotą biudžetą, taip pat nepavyko įsigyti patalpų dienos centrams ir socialinėms dirbtuvėms dėl aukščiau išvardintų priežasčių. Tačiau Savivaldybė, bendraudama su Lietuvos Respublikos socialinės apsaugos ir darbo ministerija ir su VšĮ Centrine projektų valdymo agentūra ieško ir kitų būdų įgyvendinti projekte numatytoms veikloms.

2022 metais socialinėje srityje planuojama:

organizuoti ir koordinuoti socialinių paslaugų teikimą, kad asmeniui nuo poreikio įvertinimo ir prašymo pateikimo dienos paslaugoms gauti, paslaugos būtų pradėtos teikti ne vėliau kaip per 2 mėn. (išskyrus, jei asmuo pageidauja paslaugas gauti vėliau);

sukurti kompleksinių paslaugų modelį darbui su vaikais ir jų šeimomis, įtraukiant ir kitas paslaugas ir pagalbos priemones teikiančias organizacijas ir Savivaldybės administracijos padalinius (Švietimo skyrių, Sporto skyrių, Kultūros skyrių, Sveikatos apsaugos skyrių, jaunimo koordinatorių ir kt.);

sukurti efektyvų paslaugų teikimo modelį, išskiriant paslaugų gavėjus ir teikiamas jiems paslaugas, pastate Lampėdžio g. 10, Kaune ir, pabaigus remonto darbus, organizuoti šių paslaugų teikimą;

„Iniciatyvos Kaunui“ programoje vienas iš prioritetų yra planuojamas mobilios socialinės pagalbos teikimas asmenims (šeimoms), kurie susiduria su sunkumais, siekiant suteikti jiems socialinę ir (arba) psichologinę pagalbą. Paslaugos turi būti teikiamos asmens (šeimos) namuose, kai asmuo (šeima) susiduria su sunkumais, pvz., šeimoje gimsta neįgalus vaikas, asmeniui arba jo šeimos nariui pagalba reikalinga dėl sveikatos būklės sutrikdymo arba socialinę atskirtį patiriančių senyvo amžiaus ar darbingo amžiaus neįgalių asmenų atskirties mažinimas ar socialinio aktyvumo skatinimas (pvz., knygų, tarp jų ir audioknygų, pristatymas į namus, bendraujant su asmeniu, skaitant jam knygą, skatinant užsiimti papildoma veikla);

numatyti prioritetus pagalbos šeimoms su vaikais, vaikams ir paaugliams teikimui, tai yra mobiliosios krizių įveikimo pagalbos ir (arba) kitos socialinės pagalbos šeimoms auginančioms vaikus, paauglius teikimas vietoje – socialinio darbuotojo, psichologo konsultacijos ir (arba) kitų specialistų (pvz., šeimos mediatoriaus, priklausomybės ligų konsultanto ir kt.) pagalbos teikimas atvykstant į asmens ar šeimos gyvenamąją ar kitą nurodytą vietą, kai asmuo ar šeima patiria krizę, nėra motyvuotas (-a) kreiptis pagalbos į įstaigą, nesinaudoja ir (arba) neturi galimybių naudotis siūlomomis paslaugomis;

planuojama tęsti savarankiško gyvenimo įgūdžių ugdymo paslaugų teikimą neįgaliesiems – proto ir (arba) psichikos negalią turintiems tėvams ir (arba) mamoms (šeimoms), auginantiems vaikus. Paslaugų sudėtis ir jų metu vykdomos veiklos turi būti orientuotos į tikslinės grupės bendravimo ir kitų socialinių gebėjimų stiprinimą (ieškant pagalbos, prisitaikant prie naujų situacijų, lankantis viešąsias paslaugas teikiančiose įstaigose, rūpinantis asmeniniu gyvenimu ir dalyvaujant visuomenės gyvenime, užmezgant ir palaikant ryšius su artimaisiais, integruojantis į visuomenę, auginant ir prižiūrint vaikus ir pan.). Paslaugos apima jų teikimą paslaugų gavėjų namuose ir (arba) palydėjimą į viešąsias paslaugas teikiančias įstaigas. Veiklų organizavimas ir (arba) teikimas turi būti atliekamas mentorių, į veiklas taip pat privaloma įtraukti savanorius.

Plane 2022 metams numatytos ir kitos socialinės ar su jomis susijusios paslaugos, kuriomis siekiama užtikrinti asmenų socialinį ir ekonominį savarankiškumą pagal jų poreikius.

**Paslaugų teikimas šeimoms su vaikais**

2021 m. spalio 1 d. duomenimis, Kauno mieste tėvų globos buvo netekęs 471 vaikas, tai yra 36 vaikais mažiau nei 2020 metais (513).

2021 m. spalio 1 d. duomenimis, Kauno mieste 2021 m. laikinoji globa institucijoje buvo nustatyta 19 vaikų, netekusių tėvų globos. Palyginus dvejų metų (2019–2020 m.) laikotarpį, vaikų, kuriems nustatoma laikinoji globa institucijoje, skaičius faktiškai išlieka nepakitęs (2019 metais – 19 vaikų, 2020 metais – 11 vaikų). 2021 m. spalio 1 d. duomenimis, laikinoji globa šeimoje 2021 m. buvo nustatyta 39 vaikams, iš jų 27 – giminaičių šeimoje.

Vaikų gerovės klausimas išlieka labai aktualus, siekiama, kad vaikai augtų saugioje, darnioje, jų poreikius atitinkančioje, šeimai artimoje aplinkoje. Taigi pastebėtina, kad per pastaruosius kelerius metus šeimose globojamų (rūpinamų) vaikų skaičiaus santykis augo ir ženkliai sumažėjo institucinės globos nustatymo atvejų.

Kauno mieste 2021 metais veikė 2 šeimynos, kuriose globojama 15 vaikų.

Savivaldybės taryba 2021 m. liepos 20 d. sprendimu Nr. T-315 patvirtino Be tėvų globos likusių vaikų laikinosios globos (rūpybos) šeimoje organizavimo, pagalbos pinigų skyrimo vaiko laikiniesiems ir nuolatiniams globėjams (rūpintojams), budintiems globotojams, šeimynoms ir vaiko laikino apgyvendinimo išmokos mokėjimo Kauno miesto savivaldybėje tvarkos aprašą, kuriame numatyta, kad pagalbos pinigai mokami, kai globojamam vaikui nėra nustatytas neįgalumo lygis arba nustatytas lengvas neįgalumo lygis (atsižvelgiama į vaiko amžių): kai vaiko amžius nuo gimimo iki 3 metų ir nuo 10 iki 18 metų amžiaus – 4 bazinės socialinės išmokos (šiuo metu – 160 eurų); kai vaiko amžius nuo 3 iki 10 metų amžiaus – 3 bazinės socialinės išmokos (šiuo metu – 120 eurų). Kai globojamam vaikui nustatytas vidutinis arba sunkus neįgalumas (neatsižvelgiama į vaiko amžių), nuo gimimo iki 18 metų mokama 4 bazinės socialinės išmokos (šiuo metu – 160 eurų). Taip pat šiame apraše apibrėžta vaiko laikinosios globos (rūpybos) šeimoje formos įvairovė ir reglamentuoti be tėvų globos likusio vaiko laikinosios globos (rūpybos) organizavimo principai globėjų (rūpintojų), nesusijusių giminystės ryšiais, vaiko globėjų (rūpintojų) giminaičių ir budinčių globotojų šeimoje, apmokėjimas, pagalbos pinigų, vaiko laikinosios priežiūros ir laikino apgyvendinimo išmokos skyrimas ir mokėjimas,  laikino atokvėpio tvarka, pvz., globėjo (rūpintojo) ligos ar atostogų atveju, kai laikiniesiems ar nuolatiniams globėjams (rūpintojams) reikia pabūti be globojamo (rūpinamo) vaiko tam, kad tuo metu vaikas nepatektų į institucinę globą, jis „paatostogauja“ kitoje šeimoje.

2021 metais Kauno mieste yra 9 budintys globotojai, kurie pagal tarpusavio bendradarbiavimo sutartis su globos centro funkcijas atliekančiu Vaikų gerovės centru „Pastogė“ savo šeimoje prižiūri 13 vaikų; 8 globėjai, nesusiję giminystės ryšiais, kurie laikinai globoja 10 vaikų, ir 82 globėjai, nesusiję giminystės ryšiais, kurie nuolat globoja 110 vaikų. 2022 metų siekis – budinčių globotojų, kurie pagal tarpusavio bendradarbiavimo sutartis su globos centro funkcijas atliekančiu Vaikų gerovės centru „Pastogė“ savo šeimoje prižiūri vaikus, likusius be tėvų globos, skaičių padidinti iki 12.

Įgyvendinant Europos Sąjungos bendrai finansuojamą projektą „Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra“ Nr. 08.4.1-ESFA-V-405-02-0001 ir jungtinės veiklos sutartį tarp Valstybės vaiko teisių apsaugos ir įvaikinimo tarnybos, Kauno miesto savivaldybės administracijos ir Vaikų gerovės centro „Pastogė“, tęsti ir plėsti paslaugų globojamiems (rūpinamiems), įvaikintiems vaikams, globėjams (rūpintojams), įtėviams ir asmenims, pageidaujantiems tapti globėjais ar įtėviais, teikimą ir prieinamumą. Projekto tikslas – užtikrinti, kad visiems įvaikintiems vaikams, globėjų, nesusijusių giminystės ryšiais, globėjų giminaičių globojamiems (rūpinamiems) vaikams, budinčių globotojų prižiūrimiems vaikams ir budintiems globotojams, globėjams, nesusijusiems giminystės ryšiais, globėjams giminaičiams, įtėviams ar asmenims, ketinantiems jais tapti, būtų prieinama ir suteikiama reikiama konsultacinė, psichosocialinė, teisinė ir kita pagalba, siekiant vaiką, įvaikį tinkamai ugdyti ir auklėti šeimai artimoje aplinkoje. 2022 m. numatoma suteikti paslaugas ne mažiau kaip 400  globojamų (rūpinamų) ar įvaikintų vaikų ir jais besirūpinančių globėjų (rūpintojų), įtėvių ir jų šeimos nariams.

Taip pat nuo 2020 m. gruodžio 1 d. Vaikų gerovės centras „Pastogė“ pradėjo teikti papildomą įvaikinimo ir globos skambučių linijos informavimo bei konsultavimo paslaugą, paslaugos teikimo laikotarpis – 2020–2022 metai. Laikotarpiu nuo 2021 m. sausio 25 d. iki rugsėjo 24 d. pagal pateikiamas ataskaitas sulaukta 126 skambučių, užklausų el. paštu – 40 ir užklausų el. programa – 27.

Vaikų gerovės centras „Pastogė“ vykdo globėjų, nesusijusių giminystės ryšiais, globėjų giminaičių, įtėvių, šeimynų dalyvių pasirengimo globoti (rūpinti), prižiūrėti vaikus, įvaikinti ir bendruomeninių vaikų globos namų darbuotojų pasirengimo dirbti šiose įstaigose mokymus pagal Globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo programą, patvirtintą Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos direktoriaus 2018 m. birželio 1 d. įsakymu Nr. BV-66 „Dėl Globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo programos patvirtinimo“. 2021 m. 53 asmenys dalyvavo šiuose mokymuose, parengtos 35 išvados dėl asmenų tinkamumo globoti (rūpinti) be tėvų globos likusį vaiką. 2021 m. mokymuose dalyvavo 148 asmenys, parengtos 91 išvada. Šiuo metu mokymų laukia dar 8 asmenys (6 šeimos). Siekiama didinti globėjų, nesusijusių giminystės ryšiais, įtėvių skaičių ir skleisti vaikų globos ir įvaikinimo idėją, taip pat užtikrinti tęstinių mokymų bendruomeninių vaikų globos namų darbuotojams prieinamumą.

Įgyvendinus vaikų globos namų deinstitucionalizaciją, šiuo metu visi Kauno savivaldybės vaikų globos namų vaikai gyvena bendruomeniniuose namuose (butuose). Įrengta 13 bendruomeninių namų (butų), kuriuose gali gyventi 78 vaikai, po 6 vaikus kiekviename bute, broliai ir seserys kartu. Vaikus apgyvendinus bendruomeniniuose namuose (bute), sukurta artimesnė šeimai aplinka, vyksta sėkmingesnė jų adaptacija ir integracija į visuomenę. Vaikai dalyvauja savo bendruomenių gyvenime, įsitraukia į bendruomenių rengiamus renginius, projektus ir iniciatyvas, prisideda prie bendruomenės augimo.

2021 m. iš bendruomeniniuose vaikų globos namuose gyvenančių vaikų 4 vaikai buvo grąžinti į biologines šeimas (tėvams), 2021 m. bendruomeniniuose vaikų globos namuose buvo naujai apgyvendinta 10 vaikų.

Iki 2021 m. spalio 1 d. iš bendruomeninių vaikų globos namų išėjo 13 vaikų, kurie sulaukė pilnametystės ir išvyko gyventi savarankiškai. 2 jaunuoliai, sukakus pilnametystei, buvo apgyventi savarankiško gyvenimo namuose, taip pat jaunuoliai, sulaukę pilnametystės bendruomeniniuose vaikų globos namuose, pagal poreikį, yra konsultuojami socialinio darbuotojo.

Kauno miesto socialinių paslaugų centras organizuoja ir teikia socialines paslaugas 17-24 metų jaunuoliams, kurie rengiasi palikti globos instituciją ar rūpintojo šeimos namus arba jau yra pradėję savarankiškai gyventi, tačiau siekiant jaunuolio pilnavertiškos integracijos į visuomenę ir savarankiškumo užtikrinimo jam toliau reikalinga pagalba ir parama. Taip pat jaunuoliai konsultuojami dėl vienkartinės išmokos įsikurti panaudojimo.

Nuo 2017 metų Savivaldybė įgyvendina projektą „Kauno bendruomeniniai šeimos namai“ (sutartis pasirašyta 2017 m. rugsėjo 27 d.), kurio tikslas – sudaryti sąlygas Kaune gyvenančioms šeimoms gauti kompleksiškai teikiamas socialines-psichologines paslaugas, siekiant įgalinti šeimą įveikti iškilusias krizes ir derinti šeimos ir darbo įsipareigojimus. Atsižvelgiant į patiriamus sunkumus ir pagalbos poreikį, paslaugos teikiamos Kauno mieste faktiškai gyvenantiems: visai šeimai, poroms, individualiai ir (arba) specializuotomis grupėmis suaugusiems, neįgaliems asmenims, vaikams nuo 7 metų ir paaugliams.

Projekto metu vykdomos veiklos ir teikiamos šios paslaugos:

pozityvios tėvystės mokymai;

psichosocialinė pagalba (Sisteminis šeimos konsultavimas; individualus konsultavimas; psichologinės, terapinės grupės; specializuotos paslaugos moterims; specializuotos paslaugos vyrams; specializuota pagalba šeimoms, susiduriančioms su negalia; specializuota pagalba šeimoms, susiduriančioms su priklausomybėmis);

šeimos įgūdžių ugdymas ir sociokultūrinės paslaugos: (programa „Šeimų akademija“; programa „Palydėta paauglystė“; teminiai seminarai „Dvasinis augimas šeimoje“);

mediacijos paslaugos;

asmeninio asistento paslauga (neįgaliems asmenims).

Savivaldybė šį projektą įgyvendina su šiais projekto partneriais: VšĮ Psichologinės paramos ir konsultavimo centru, VšĮ „Actio Catholica Patria“, asociacija Kauno apskrities moterų krizių centru, Motinos ir vaiko labdaros ir paramos fondu „Aušta“, VšĮ Kauno apskrities vyrų krizių centru, viešąja įstaiga Valakupių reabilitacijos centru, Kauno arkivyskupijos šeimos centru.

Nuo projekto įgyvendinimo pradžios projekto veiklose dalyvavo (gavo įvairias socialines paslaugas) 5 479 Kauno miesto gyventojai (šeimos), susiduriantys (-čios) su įvairiais sunkumais. 2021 metais įgyvendinant projektą 58 asmenims su negalia suteiktos socialinės paslaugos.

Savivaldybės administracija gauna pranešimus iš policijos, prokuratūros apie vaikų (paauglių) netinkamą elgesį. Tam, kad būtų sprendžiamos vaikų netinkamo elgesio problemos, reikalingos įvairios socialinės paslaugos šeimoms, auginančioms vaikus, kurie turi elgesio ir emocijų sutrikimų, linkusiems nusikalsti, turintiems alkoholio ir psichotropinių medžiagų vartojimo problemų.

Iki 2021 m.  lapkričio 1 d.  dėl 116 vaikų gauta daugiau nei 170 pranešimų iš policijos komisariatų dėl ANK pažeidimų. Vaiko gerovės komisijoje iki 2021 m.  spalio 1 d. dėl minimalios ar vidutinės priežiūros priemonės skyrimo vaikams buvo gauta 80 prašymų, iš jų – dėl 90 proc. vaikų kreipėsi prokuratūra ir Kauno apskrities vyriausiasis policijos komisariatas, dėl likusių 10 – tėvai, globėjai (rūpintojai) ar ugdymo įstaigos. Minimalios priežiūros priemonės paskirtos 25 vaikams, koordinuotai teikiamos paslaugos - 10 vaikų ir jų šeimos nariams, vidutinės priežiūros priemones paskirtos 4 vaikams, 41 prašymas - atmestas.

Išanalizavus situaciją dėl vaikų netinkamo elgesio 2020 metais, Savivaldybės biudžeto lėšomis 2019–2021 m. buvo finansuoti šie projektai: „Pagalba augti: prevencinės paslaugos bendruomenėje Kauno miesto savivaldybės vaikų globos namuose globojamiems 10–14 m. amžiaus vaikams“, „Pagalba augti II: prevencinės paslaugos bendruomenėje Kauno miesto globojamiems 10–16 m. amžiaus vaikams“ ir „Pagalba augti III: prevencinės paslaugos bendruomenėje Kauno miesto globojamiems 10–16 m. amžiaus vaikams“. Pagal šiuos projektus buvo finansuotas socialinių ir jas papildančių kitų paslaugų teikimas bendruomenėje, darbas su linkusiais nusikalsti (delinkventinio elgesio) vaikais ir jaunimu (tarp jų ir leidžiančiais laiką gatvėje), jų užimtumo organizavimas, motyvavimas dirbti, mokytis, užsiimti visuomenine, sportine, kultūrine ar kt. veikla bei socialinių įgūdžių ugdymas sudarant savanorių grupes. Įvertinus situaciją dėl vaikų netinkamo elgesio 2021 metais ir atsižvelgiant į tyrimų duomenis, kad savižudybės, liūdesys, nutukimas ir prasti bendravimo bei mokymosi įgūdžiai pernelyg dažnai tampa būdingi pasiturinčiose šalyse augantiems vaikams (paaugliams), taip pat, reaguojant į galimus COVID-19 ligos pandemijos padarinius, siekiant apsaugoti paauglių gerovę, kaip vieną iš socialinių paslaugų plėtros gyventojų gerovės kūrimui visuomenėje, srities prioritetų 2022 m. planuojamas pagalbos paaugliams ir jų šeimos nariams (emocinės-psichologinės krizės atveju) teikimas, t. y. krizių įveikimo ir (ar) kitokios socialinės pagalbos teikimas atvykstant į asmens (šeimos) gyvenamąją ar kitą jo nurodytą vietą, kai asmuo (šeima) patiria krizę, yra nemotyvuotas kreiptis pagalbos į įstaigą, nesinaudoja siūlomomis paslaugomis ir (ar) neturi galimybių naudotis siūlomomis paslaugomis, tokių asmenų (šeimų) motyvavimas dirbti, mokytis, užsiimti visuomenine, sportine, kultūrine ir kt. veikla, į pagalbos teikimą taip pat įtraukiant ir visuomenės narius. Įgyvendinant programą „Iniciatyvos Kaunui“ planuojama, kad intensyvi pagalba bus teikiama 20 vaikų ir jų šeimos nariams.

Taip pat nuo 2020 m. yra teikiama intensyvios krizių įveikimo pagalbos paslauga vaikams, turintiems emocijų ir elgesio sutrikimų ir ar kitų sunkumų. Paslaugas 2021 m. gavo 31 vaikas ir (ar) jo šeimos nariai. Paslaugas teikia socialiniai darbuotojai, psichologai, priklausomybių specialistai, šeimos mediatoriai ir kiti specialistai, atsižvelgiant į vaiko ir (ar) jo šeimos narių poreikius. Planuojama 2022 m. šias paslaugas akredituoti.

2021 m. lapkričio 1 d. duomenimis, Kauno mieste šeimų, susiduriančių su sunkumais, buvo 514, jose augo 851 vaikas. Palyginus ketverių metų laikotarpį, Kauno mieste 2021 metais šeimų, patiriančių socialinės rizikos veiksnius, skaičius šiek tiek sumažėjo. 2018–2020 metais Kauno miesto socialinių paslaugų centro Socialinių paslaugų šeimai skyriaus darbuotojai dirbo su vidutiniškai 524 rizikos veiksnius patiriančiomis šeimomis, kuriose augo 852 vaikai.

2021 m. birželio 14 d. buvo pasirašyta trišalė bendradarbiavimo sutartis dėl socialinių paslaugų plėtojimo Savivaldybės šeimoms, kurių vaikai yra gydomi Lietuvos sveikatos mokslų universiteto ligoninėje Kauno klinikose. Savivaldybė, Kauno miesto socialinių paslaugų centras ir Lietuvos sveikatos mokslų universiteto ligoninės Kauno klinikos sutartį dėl bendradarbiavimo ir socialinių paslaugų šeimoms plėtojimo pirmą kartą pasirašė 2017 m. birželio 13 d. Nuo to laiko Kauno miesto socialinių paslaugų centro socialinis darbuotojas, dirbantis Lietuvos sveikatos mokslų universiteto ligoninės Kauno klinikų Vaikų skubios pagalbos skyriuje vidutiniškai per metus bendrąsias socialines paslaugas suteikia 95 šeimoms, auginančioms nepilnamečius vaikus (iš jų – 223 vaikams ir 135 jų atstovams).

Nuo 2020 m. spalio mėn., atsižvelgdama į pasikeitusį teisinį reglamentavimą, taip pat vadovaudamasi Kauno miesto savivaldybės administracijos direktoriaus 2020 m. spalio 28 d. įsakymu Nr. A-3461 patvirtintu  Kauno miesto savivaldybės socialinės priežiūros akreditavimo ir įstaigų teikiamos akredituotos socialinės priežiūros kokybės kontrolės tvarkos aprašu, Savivaldybės administracija vykdė vaikų dienos socialinės priežiūros paslaugų akreditacijos procedūras, kadangi nuo 2021 metų vaikų dienos centrų paslaugos yra teikiamos asmenų pasirinkimu ar su socialinių darbuotojų (atvejo vadybininkų) palydėjimu be viešo pirkimo procedūrų tik akredituotose įstaigose. Iki 2021 m. spalio 1 d. yra akredituota 21 nevyriausybinė organizacija, vaikų dienos socialinė priežiūra šiuo metu yra teikiama 26 vaikų dienos centruose, kuriuos įsteigė akredituotos įstaigos, ir kuriuose yra 511 vietų.

Pažymėtina, kad Savivaldybės administracija 2019 m. teikė paraišką ir 2020 m. rugpjūčio mėn. pasirašė finansavimo sutartį dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1-CPVA-V-427 „Institucinės globos pertvarka: investicijos į infrastruktūrą“ projekto įgyvendinimo, preliminari atrinktų 8 vaikų dienos centrų, įsteigtų 6 nevyriausybinių organizacijų (Lietuvos samariečių bendrijos Kauno skyrius, VŠĮ „Ištiesk pagalbos ranką“, asociacija Kauno karmelitų bendruomenė, VšĮ „Juventa“, Maltos ordino pagalbos tarnyba, Lietuvos vaikų dienos centrų asociacija), remontui atlikti ir infrastruktūrai gerinti. Projekto įgyvendinimo laikotarpis – 2020–2022 m. Viešieji pirkimai dėl remonto darbų ir įrangos įsigijimo, dėl ilgai užtrukusio derinimo proceso, numatomi 2021 m. pabaigoje.

Taip pat Savivaldybėje teikiamos socialinių įgūdžių ugdymo, palaikymo ir (ar) atkūrimo paslaugos nepilnamečius vaikus auginančioms šeimoms, kurios susiduria su sunkumais, t. y.:

socialinio darbuotojo pagalba – šią paslaugą 140 šeimų, auginančių vaikus ir susiduriančių su sunkumais, teikia 13 nevyriausybinių organizacijų. Iki 2021 m. gruodžio 31 d. numatoma šią paslaugą akredituoti;

socialinio darbuotojo padėjėjo pagalba – šią paslaugą 100 šeimų, auginančių vaikus, jų namuose teikia UAB „Jarinta“. Iki 2021 m. gruodžio 31 d. numatoma šią paslaugą akredituoti.

Kauno kartų namuose yra įkurtas Pagalbos šeimai padalinys, kuriame yra 7 vietos laikino gyvenimo namuose motinoms ir vaikams (šios vietos faktiškai visada yra užpildytos), ir 3 vietos savarankiško gyvenimo namuose. Nuo 2022 m. pradžios numatoma iki 11 vietų didinti vietų skaičių laikino gyvenimo namuose motinoms ir vaikams.

2019 metais buvusių Kauno savivaldybės vaikų globos namų patalpose Birutės g. 29A buvo atliktas remontas ir įkurtas Šeimos krizių centras kaip biudžetinės įstaigos Kauno miesto socialinių paslaugų centro padalinys (nuo 2021 m. rugsėjo 1 d. Kauno miesto socialinių paslaugų centro socialinių paslaugų šeimai skyriaus Šeimos krizių centras), kuriame gali būti apgyvendinami asmenys (šeimos) iki 6 (12) mėnesių krizės atveju pagal nustatytą asmens (šeimos) paslaugų poreikį, taip pat vykdant laikinosios priežiūros institucijoje priemonę, paskirtą Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos teritorinio skyriaus sprendimu. Asmeniui (šeimai) apsigyvenus Šeimos krizių centre jam teikiama intensyvi krizių įveikimo pagalba (informavimas, konsultavimas, tarpininkavimas ir atstovavimas, bendravimas, psichologinė pagalba, laikinas apgyvendinimas, socialinių, kasdienio gyvenimo ir darbo įgūdžių ugdymas ir (ar) palaikymas, ir (ar) atkūrimas, kitos paslaugos, atsižvelgiant į konkrečius kiekvieno asmens pagalbos poreikius). Numatytas vietų skaičius – 18 kambarių daugiausiai 48 asmenims. 2021 metais iki lapkričio 1 d. Šeimos krizių centre buvo apgyvendinta 31 šeima su vaikais (iš jų – 58 vaikai ir 34 suaugę asmenys). Atkūrus savarankiškumą iš Šeimos krizių centro išvyko 21 šeima (iš jų –  34 vaikai ir 24 suaugę asmenys). Palyginti su 2020 m., šeimų, kurioms buvo suteikta intensyvi krizių įveikimo pagalbos paslauga, skaičius išliko panašus. 2020 m. Šeimos krizių centre buvo apgyvendintos 32 šeimos su vaikais (58 vaikai) ir 9 suaugę asmenys. 23 šeimos, atkūrusios savarankiškumą, išvyko iš Šeimos krizių centro, taip pat 8 suaugę asmenys. Atsižvelgiant į išliekantį poreikį asmenims (šeimoms), atsidūrusiems krizinėje situacijoje dėl patirto smurto, prievartos, nustatyto vaiko apsaugos poreikio ar kitų priežasčių, teikti intensyvią pagalbą, šių paslaugų tęstinumas numatomas ir 2022 metais.

Nuo 2018 metų Kauno jaunimo mokykloje veikia laisvalaikio centras – nemokamas ir prieinamas visiems. Laisvalaikio centro idėja – užimti vaikus po pamokų įvairiomis edukacinėmis ir ne tik veiklomis. Vienas svarbiausių privalumų vaikams ir tėveliams – vaikai negaišta laiko kelionėse iš vieno užsiėmimo į kitą, o po vienos mokyklos stogu randa didelį nemokamų būrelių pasirinkimą. Mokinys, atėjęs po pamokų, pirmiausia valgo pavakarius ir pasirenka, ką tą dieną lankys. Jeigu vaikui bloga nuotaika ar jaučiasi pavargęs, jis gali sėdėti poilsio zonoje, kur skamba relaksuojanti muzika, ar naršyti internete, prisijungęs prie interneto Wi-Fi ryšiu. Atkreiptinas dėmesys, kad užsiėmimai nėra privalomi, bet rekomenduojami.

Kauno jaunimo mokykloje įsteigtas laisvalaikio centras siūlo užsiėmimus net patiems išrankiausiems vaikams: tekvondo kovų treniruotės, fotografijos ir videografijos meno, lietuvių kalbos mokymosi šiuolaikiškais kompiuteriais, socialinių tinklų verslo, strateginių kompiuterinių žaidimų ir viešojo kalbėjimo paslapčių. Kiekvieną dieną įvairių dalykų mokytojai suteikia individualias konsultacijas vaikams, kurie nori užpildyti mokymosi spragas, pasiruošti testams ar egzaminams.

Be to, laisvalaikio centre yra suteikiamas neurosocialinis konsultavimas vaikams ir tėvams. Kasdien mokiniai susiduria su stresu mokykloje ar šeimoje, todėl psichologo, socialinio darbuotojo ar dorinio ugdymo mokytojų pagalba – labai svarbi. O tėvai dažnai nežino, kur kreiptis dėl vaiko elgesio, kaip išspręsti problemas, kurias kelia atžalos. Neurosocialinis konsultavimas yra anoniminis ir pasiekiamas visiems.

**Paslaugų teikimas vaikams su negalia, darbingo amžiaus asmenims su negalia ir jų šeimoms ir senyvo amžiaus asmenims ir jų šeimoms**

Kauno mieste vaikams su negalia, darbingo amžiaus asmenims su negalia ir senyvo amžiaus asmenims bei jų šeimoms yra teikiamos socialinių įgūdžių ugdymo, palaikymo ir (ar) palaikymo paslaugos įstaigoje (dienos centre), pagalba į namus, dienos socialinė globa asmens namuose ir įstaigoje (dienos centre), trumpalaikė (ilgalaikė) socialinė globa institucijoje, transporto paslaugos, asmeninės pagalbos teikimas, neįgaliųjų būsto pritaikymas ir neįgaliųjų reabilitacijos bendruomenėje paslaugos.

Nuo 2020 metais liepos 1 d. įsigaliojo Lietuvos Respublikos socialinių paslaugų įstatymo pakeitimai, numatantys, kad dienos socialinės globos paslaugas asmenims gali teikti įstaigos, kurios turi licenciją teikti šią paslaugą ir šių paslaugų teikėjus asmenys pasirenka patys, t. y. nereikalingi viešieji pirkimai minėtai paslaugai teikti. To pasėkoje 2021 metais dienos socialinės globos paslaugas namuose teikia net 10 įstaigų: 2 savivaldybės biudžetinės įstaigos ir 8 privačios įstaigos bei nevyriausybinės organizacijos. Dienos socialinės globos paslaugos asmens namuose yra teikiamos iki 10 val. per dieną iki 7 dienų per savaitę, pagal įvertintą socialinių paslaugų poreikį, atsižvelgiant į kiekvieno asmens ir jo šeimos poreikius. Dienos socialinės globos paslaugas asmens namuose gauna 4 vaikai su negalia ir jų šeimos, 35 suaugę asmenys su negalia ir jų šeimos ir 190 senyvo amžiaus asmenų ir jų šeimos.

Kauno mieste yra teikiamos ir dienos socialinės globos paslaugos namuose kartu su slaugos paslaugomis (integrali pagalba). Paslaugą teikia 2 savivaldybės biudžetinės įstaigos. Paslaugą gauną gauna 3 vaikai su negalia ir jų šeimos, 25 suaugę asmenys su negalia ir jų šeimos ir 93 senyvo amžiaus asmenys ir jų šeimos.

Eilėje laukiančių asmenų dienos socialinės globos paslaugoms gauti namuose nėra.

Dienos socialinė globa institucijoje (dienos centre) teikiama vaikams su negalia, darbingo amžiaus asmenims su negalia ir senyvo amžiaus asmenims. Paslaugos teikiamos darbo dienomis iki 8 valandų per dieną, pagal įvertintą socialinių paslaugų poreikį kiekvienam asmeniui. Paslaugas teikia 10 įstaigų, 4 iš jų nevyriausybinės organizacijos.

Dienos socialinės globos paslaugas įstaigoje (dienos centre) gauna 84 vaikai su negalia ir jų šeimos, 134 suaugę asmenys su negalia ir jų šeimos ir 42 senyvo amžiaus asmenys ir jų šeimos.

Eilėje laukiančių asmenų dienos socialinės globos paslaugoms gauti dienos centre nėra.

Kauno mieste socialinių įgūdžių ugdymo, palaikymo ir (ar) atkūrimo paslauga dienos centreyra teikiama vaikams su negalia, suaugusiems asmenims su negalia ir senyvo amžiaus asmenis ir jų šeimos nariams. Paslaugos yra teikiamos dienos centruose, darbo dienomis iki 8 valandų per dieną, pagal įvertintą socialinių paslaugų poreikį kiekvienam asmeniui. Paslaugas teikia viso 5 įstaigos, 2 iš jų nevyriausybinės organizacijos. Socialinių įgūdžių ugdymo, palaikymo ir (ar) atkūrimo paslaugą dienos centre gauna 9 vaikai su autizmo spektro sutrikimais ir jų šeimos, 18 suaugusių asmenų su negalia ir jų šeimos, sergantys psichine liga, ir 43 senyvo amžiaus asmenys ir jų šeimos.

Eilėje laukiančių asmenų socialinių įgūdžių ugdymo, palaikymo ir (ar) atkūrimo paslaugoms gauti dienos centre nėra.

Socialinės priežiūros (pagalbos į namus) paslaugas Kauno mieste teikia 4 įstaigos, 3 iš jų – nevyriausybinės organizacijos. Maksimalus paslaugos valandų skaičius yra iki 40 val. per mėnesį vienam asmeniui. Paslaugos yra teikiamos visomis savaitės dienomis, tačiau neviršijant maksimalų paslaugos valandų skaičių. Socialinės priežiūros paslaugas (pagalba į namus) gauna 27 darbingo amžiaus asmenys su negalia ir 617 senyvo amžiaus asmenų.

Kauno mieste teikiamos transporto paslaugos gulinčiam asmeniui su asistentu; asmenims neįgaliojo vežimėlyje su asistentu ir neįgaliajam asmeniui su asistentu. Paslaugas teikia 4 įstaigos, iš jų 3 nevyriausybinės organizacijos, pagal įvertintą socialinių paslaugų poreikį kiekvienam asmeniui. Paslaugos gauna 37 vaikai su negalia, 6 darbingo amžiaus asmenys su negalia ir 24 senyvo amžiaus asmenys.

Eilėje laukiančiųjų transporto paslaugų nėra.

2021 metais Savivaldybė pradėjo naujai teikti laikino atokvėpio (trumpalaikę) socialinę globą vaikams su negalia ir darbingo amžiaus asmenims su negalia ir jų šeimos nariams įstaigoje. Paslaugos teikiamos laikino atokvėpio paslaugos gavėjams, siekiant sudaryti sąlygas asmenims, kurie namuose augina, prižiūri, globoja (rūpina) ir (ar) slaugo kartu gyvenančius laikino atokvėpio paslaugos gavėjus, derinti asmeninį gyvenimą ir laikino atokvėpio paslaugos gavėjo priežiūrą, globą (rūpinimą) ir (ar) slaugą, suteikiant jiems galimybę kompensuoti šeimos interesus ir poreikius, pailsėti nuo nuolatinės namuose auginamo, prižiūrimo ir (ar) globojamo (rūpinamo) kartu gyvenančio laikino atokvėpio paslaugos gavėjo priežiūros ir (ar) slaugos. Laikino atokvėpio (trumpalaikė) socialinė globa gali būti teikiama neviršijant 720 val. per metus. Šiai dienai šią paslaugą teikia tik viena valstybinė įstaiga Socialinės globos centras „Vija“. Iš viso paslaugas gauna 1 vaikas su negalia ir 4 suaugę asmenys su negalia.

Apgyvendinimo paslaugas savarankiško gyvenimo namuose, suaugusiems asmenims su negalia Savivaldybėje teikia Negalią turinčių asmenų centras „Korys“. Paslaugas gauna 20 suaugusių asmenų, turinčių negalią. Laukiančių eilėje šiai paslaugai gauti yra 23 neįgalūs suaugę asmenys.

Savivaldybėje gyventojams yra teikiamos ir ilgalaikės (trumpalaikės) socialinės globos paslaugos įstaigoje. Iš viso paslaugas gauna 13 vaikų su negalia, 260 suaugusių asmenų su negalia ir 766 senyvo amžiaus asmenys. Paslaugas teikia 88 įstaigos, 31 iš jų valstybinė įstaiga, skirta asmenims, turintiems proto ir psichikos negalią, 6 biudžetinės įstaigos ir 51 privataus sektoriaus įstaiga. Eilėje ilgalaikei socialinei globai gauti laukia 8 asmenys, kuriems reikalingi specializuotieji globos namai, į kuriuos siuntimą paslaugoms gauti išrašo Neįgaliųjų reikalų departamentas prie Lietuvos Respublikos socialinės apsaugos ir darbo ministerijos. Į kitas įstaigas asmenų, laukiančių eilėje nėra, išskirtiniu atveju asmuo laukia eilėje tik tuo atveju, jei pasirenka konkrečią įstaigą, kurioje nėra laisvų vietų.

Savivaldybėje teikiama asmeninio asistento paslauga įgyvendinant projektą „Kauno bendruomeniniai šeimos namai“. Paslauga suteikia galimybę žmonėms su negalia naudotis asmeninio asistento paslaugomis iki 4 valandų per parą iki 7 dienų per savaitę. Šiuo metu paslaugas gauna 16 asmenų. Asmeniniai asistentai teikia pagalbą namuose ir viešojoje aplinkoje, padeda įgalinti žmonių su negalia savarankiškumą ir užtikrinti svarbiausias gyvybinės veiklos funkcijas: teikiama pagalba atliekant procedūras, susijusias su asmens higiena, pagalba maitinantis (ne maisto gaminimas ar tiekimas), judant (einant, lipant laiptais ir naudojantis judėjimo priemonėmis), pagalba bendraujant, orientuojantis aplinkoje, vartojant vaistus ir panašiai.

Už paslaugos teikimą atsakingas VšĮ Psichologinės paramos ir konsultavimo centras. Paslaugos teikiamos vadovaujantis Socialinės apsaugos ir darbo ministerijos parengtu asmeninio asistento tvarkos aprašu, kuriame yra nurodyti paslaugų teikimo reikalavimai. Asmeninis asistentas turi būti išklausęs įžanginius individualios priežiūros personalo mokymus, jei nėra įgijęs socialinio darbuotojo padėjėjo, lankomosios priežiūros ar asmeninio asistento kvalifikacijos pagal socialinių darbuotojų padėjėjo, lankomosios priežiūros ar asmeninio asistento profesinio rengimo programą. Šiandien gavėjų, laukiančių eilėje šiai paslaugai gauti, nėra.

Taip pat 2021 metais liepos 1 d. Lietuvos Respublikos socialinės apsaugos ir darbo ministerijai patvirtinus asmeninės pagalbos poreikio nustatymo ir asmeninės pagalbos teikimo tvarkos aprašą, Kauno mieste pradėta teikti asmeninė pagalbą asmenims, kuriems Lietuvos Respublikos neįgaliųjų socialinės integracijos įstatymo nustatyta tvarka nustatytas neįgalumo lygis arba 55 procentų ir mažesnis darbingumo lygis, arba specialiųjų poreikių lygis. Asmeninė pagalba – tai asmeninio asistento individualiai teikiama pagalba neįgaliajam atlikti darbus ir vykdyti veiklas, kurių dėl negalios jis negali atlikti savarankiškai ir kurie būtini siekiant gyventi savarankiškai ir veikti visose gyvenimo srityse. Asmeninę pagalbą gali teikti asmeninis asistentas, tai yrafizinis asmuo, teikiantis asmeninę pagalbą neįgaliajam, su kuriuo jis nėra susijęs artimais giminystės ryšiais. Asmeninis asistentas, pradėdamas teikti asmeninio asistento paslaugas, turi būti išklausęs įžanginius individualios priežiūros personalo mokymus, jeigu neturi Lietuvos Respublikos socialinių paslaugų įstatymo 20 straipsnio 3 dalyje nustatyto išsilavinimo arba nėra įgijęs socialinio darbuotojo padėjėjo, lankomosios priežiūros ar asmeninio asistento kvalifikacijos pagal socialinių darbuotojų padėjėjo, lankomosios priežiūros ar asmeninio asistento profesinio mokymo programą. Tiems asmenims, kurie nėra pasirinkę asmeninio asistento fizinio asmens, paslaugas teiks viešojo pirkimo būdu parinktas pagalbos teikėjas.

2021 m. lapkričio 1 dienos duomenimis, jau 14 asmenų yra pateikę prašymus dėl asmeninės pagalbos paslaugos teikimo ir yra priimti sprendimai teikti šią paslaugą.

Savivaldybės administracija siekia įgyvendinti projektą „Bendruomeninių apgyvendinimo bei užimtumo paslaugų asmenims su proto ir (arba) psichikos negalia plėtra Kauno mieste“, kurio tikslas sukurti sąlygas, reikalingas veiksmingam ir tvariam perėjimui nuo institucinės globos prie bendruomenėje teikiamų paslaugų, kurios skatintų paslaugos gavėjų savarankiškumą ir visapusišką dalyvavimą bendruomenėje. Numatoma, kad įgyvendinant projektą Kauno mieste bus modernizuojamos esamos ir (arba) įkuriamos naujos socialinių paslaugų įstaigos:

socialinės dirbtuvės – panaudojamos 1 potencialaus partnerio turimos patalpos ir jos aprūpinamos reikiama įranga;

dienos užimtumo centras (socialinės dirbtuvės) – 2 dienos centrai kartu su socialinėmis dirbtuvėmis, skirti asmenims, turintiems proto ir (arba) psichikos negalią;

grupinio gyvenimo namai – 4 namai, skirti asmenims, turintiems proto ir (arba) psichikos negalią.

Savivaldybė 2021 metais 30 neįgaliems suaugusiems asmenims vykdo būsto pritaikymo neįgaliųjų poreikiams tenkinti darbus. Taip pat 2021 metais gauta 10 prašymų dėl būsto pritaikymo ir sensorinių priemonių įsigijimo vaikams, kuriems nustatytas sunkus neįgalumo lygis, vaikai aprūpinti sensorinėmis priemonėmis. Per 2021 metus naujų prašymų būstui pritaikyti yra pateikti 59. 2021 m. lapkričio 1 d. duomenimis, eilėje būstui pritaikyti laukia 98 asmenys. Atsižvelgdama į esamą situaciją, Savivaldybė skiria papildomą finansavimą iš Savivaldybės biudžeto lėšų neįgaliųjų būstui pritaikyti, kad per metus kuo didesniam paslaugų gavėjų skaičiui būtų pritaikytas būstas neįgaliųjų poreikiams. Tačiau 2021 metais, užsitęsus viešųjų pirkimų procedūroms neįgaliųjų būsto darbų atlikimui, yra pritaikomi tik 30 būstų, tačiau jau 2022 metų sausio mėnesį bus ir toliau atliekami darbai dėl būsto pritaikymo, nes viešųjų pirkimų sutarties maksimalus galiojimas yra 36 mėnesiai.

2021 metais Savivaldybėje socialinės reabilitacijos paslaugas neįgaliesiems pagal valstybės finansuojamą programą teikia 20 organizacijų: VšĮ Kauno kurčiųjų reabilitacijos centras, Lietuvos aklųjų ir silpnaregių sąjungos pietvakarių aklųjų centras, Sutrikusio intelekto žmonių globos bendrija „Kauno viltis“, VšĮ „Socactiva“, Kauno klubas „Likimo draugai“, Kauno šeimų, kuriose yra psichikos ligonių, bendrija „Prošvaistė“,  Kauno klubas „Centras“, VšĮ „Ištiesk pagalbos ranką“ ir Sveikatos ir integracijos klubas „Sauliukas“, VšĮ „Vilties žiedas“, VšĮ Nacionalinis integracijos institutas, Kauno aklųjų ir silpnaregių sporto klubas „Sveikata“, Kauno miesto neįgaliųjų draugija, Kauno kurčiųjų sporto klubas „Tyla“, Lietuvos samariečių bendrija, Kauno krašto nefrologinių ligonių draugija „Kauno gyvastis“, Kauno aklųjų ir silpnaregių sporto klubas „Parolimpietis“, Kauno krašto neįgaliųjų sąjunga, Kauno arkivyskupijos Caritas, Kauno neįgaliųjų rekreacijos ir sporto klubas. Iš viso įgyvendinant socialinės reabilitacijos paslaugas neįgaliesiems programą paslaugas gauna 1608 asmenys, iš jų 110 vaikų su negalia, 1358 darbingo amžiaus neįgalūs asmenys ir 140 šeimos narių.

2021 metais Kauno kartų namuose įgyvendintas projektas „Kauno kartų namų (Sąjungos a. 13A) infrastruktūros modernizavimas ir pritaikymas senyvo amžiaus asmenims“. Įgyvendinus projektą, pagerėjo paslaugų gavėjų grupei skirta aplinka, teikiamų socialinių paslaugų kokybė, įstaiga gali priimti didesnį senyvo amžiaus gyventojų skaičių, taip sudaromos sąlygos daliai darbingo amžiaus asmenų, šiuo metu prižiūrinčių savo senyvo amžiaus šeimos narius, sugrįžti į darbo rinką.

2021 metais toliau vykdomi darbai, susiję su bendrabučio Lampėdžių g. 10, Kaune, atnaujinimu ir pritaikymu savarankiško gyvenimo namų ir Savivaldybės būsto poreikiams. Perplanavus esamas pastato patalpas, naikinant bendrojo naudojimo virtuves, sanitarinius mazgus ir holus ir įrengiant sanitarinius mazgus ir virtuvėles gyvenamosiose patalpose, taip suplanuojant skirtingo dydžio butukus, įrengus bendrą erdvę gyventojų užimtumui, pastatas būtų efektyviai išnaudojamas: dalyje būtų įsteigti Savarankiško gyvenimo namai, kita dalis būtų suteikti kaip socialiniai būstai asmenims, kuriems reikalinga socialinio darbuotojo pagalba ar palydėjimas.

2021 m. įgyvendinant programą „Iniciatyvos Kaunui“ taip pat yra teikiamos paslaugos darbingo amžiaus asmenims su negalia ir senyvo amžiaus asmenims, savarankiškumo didinimas, verslumo, saviraiškos ir darbinių įgūdžių ugdymas, socialinė pagalba ir socialinis tarpininkavimas silpnesniems ir vienišiems asmenims jų namuose. Paslaugos teikiamos 40 asmenų, iš jų 10 darbingo amžiaus asmenų su negalia ir 30 senyvo amžiaus asmenų.

Iš viso Savivaldybėje neįgalių vaikų yra 1500, 892 vaikams su negalia nustatyti specialieji poreikiai, socialines paslaugas gauna 351 neįgalus vaikus. Suaugusių asmenų su negalia Kauno mieste yra 10 570, 1961 suaugusiam asmeniui nustatyti specialieji poreikiai, socialines paslaugas gauna 1955 asmenys. Senyvo amžiaus asmenų su negalia, kuriems nustatyti specialieji poreikiai, Kauno mieste yra 4635, socialines paslaugas gauna 1712 senyvo amžiaus asmenų. Statistika pateikiama tik tų asmenų, dėl kurių paslaugų teikimo sprendimus priima Savivaldybė, kadangi bendros sistemos dėl paslaugas gaunančių asmenų Lietuvoje nėra sukurtos, todėl jei asmenys gauna paslaugas be Savivaldybės sprendimo, jie paslaugų gavėjų sąrašą nėra įtraukiami.

**Paslaugų teikimas asmenims ir šeimoms, patiriantiems socialinės rizikos veiksnius**

Savivaldybė organizuoja nemokamą maitinimą valgykloje asmenims, neišgalintiems maitintis savo lėšomis. Paslaugas teikia Kauno Kristaus Prisikėlimo parapija. Per 2021 metus išdalyta 75 300 karšto maisto porcijų, kiekvieną darbo dieną vienam asmeniui skiriant sriubą ir karštą patiekalą (miltinius mielinius blynus, košę ar daržovių troškinį su mėsa), vidutiniškai aptarnaujamų asmenų skaičius per mėnesį būna – nuo 270 iki 303 asmenų.

Kauno Kristaus Prisikėlimo parapija teikia maitinimo paslaugą ne tik darbo dienomis, bet ir organizuoja maitinimą šventinę Kūčių dieną. Nemokamo maitinimo paslaugomis naudojasi mažas pajamas turintys vieniši gyventojai, socialinės rizikos veiksnius patiriantys asmenys (šeimos), asmenys, kuriems neretai teikiamos apgyvendinimo paslaugos nakvynės namuose ar krizių centruose, kuriems kartais vienintelis maisto šaltinis būna nemokama sriubos lėkštė labdaros valgykloje. 2021 m. sausio–rugsėjo mėn. buvo išdalyta 49 405 karšto maisto porcijos.

Savivaldybės administracija, Europos socialinio fondo agentūra, nevyriausybinė organizacija Labdaros ir paramos fondas „Maisto bankas“ 2020 m. lapkričio 5 d. pasirašė Jungtinės veiklos sutartį dėl maisto produktų ir higienos prekių tiekimo ir dalinimo labiausiai skurstantiems asmenims. Šios sutarties pagrindu teikiama pagalba labiausiai skurstantiems asmenims maisto produktų paketais ir higienos prekėmis iš Europos pagalbos labiausiai skurstantiems asmenims fondo lėšų bendrai finansuojamo projekto „Parama maisto produktais ir higienos prekėmis“ Nr. EPSF-2020-07-V-01.

Maisto produktų ir higienos prekių krepšeliai paskirstyti pagal seniūnijas, atsižvelgiant į Kauno miesto socialinių paslaugų centro socialinių darbo organizatorių pateiktą informaciją apie labiausiai skurstančių asmenų skaičių konkrečioje seniūnijoje.

2021 metais spalio 28 d. Socialinės paramos šeimai informacinės paramos sistemos duomenimis, iš Europos pagalbos labiausiai skurstantiems asmenims fondo lėšų parama maisto produktų paketais ir higienos prekėmis suteikta 9 011 asmenų, kurių pajamos neviršija 2,2 VRP dydžio.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Savivaldybės pavadinimas | Bendras paramos gavėjų skaičius\* | Moterys | 15 metų ir jaunesni asmenys | 65 metų ir vyresni asmenys | Neįgalūs asmenys | Benamiai | Migrantai, užsienio kilmės asmenys, tautinių mažumų atstovai | Bendras išdalytų paketų skaičius |
| Kauno miesto savivaldybė | 5325 | 2823 | 1270 | 542 | 758 | 0 | 3 | 18 556 |

Kovos su prekyba žmonėmis Savivaldybėje koordinavimo modeliui užtikrinti Savivaldybė, stiprindama pagalbą nukentėjusiems ar galėjusiems nukentėti nuo prekybos žmonėmis asmenims, įgyvendindama kovos su prekyba žmonėmis priemones, 2021 m. organizavo viešąjį tarptautinį pirkimą intensyvios krizių įveikimo pagalbos paslaugų teikimo asmenims nukentėjusiems ar galėjusiems nukentėti nuo prekybos žmonėmis. Laimėtoju paskelbtas VšĮ Kovos su prekyba žmonėmis ir išnaudojimu centras, tuo užtikrinant pagalbos bei paslaugų teikimą asmenims, nukentėjusiems ar galėjusiems nukentėti nuo prekybos žmonėmis. Paslaugų teikimo tikslas – intensyvi krizių įveikimo pagalba asmeniui, siekiant atkurti asmens savarankiškumą, prarastus socialinius ryšius ir padėti integruotis į visuomenę: informuoti ir konsultuoti, kokią pagalbą ir kur asmuo gali gauti, tarpininkauti ir atstovauti valstybės ir (ar) savivaldybės institucijose bei įstaigose, organizuoti maitinimą, aprūpinimą būtiniausiais drabužiais ir avalyne, asmeninės higienos bei priežiūros paslaugas, sveikatos stiprinimo paslaugų konsultacijas (asmenims, kurie kreipimosi metu yra nedrausti privalomuoju sveikatos draudimu, o pagal sveikatos būklę jiems reikalinga pagalba), laikiną apgyvendinimą (jeigu dėl patirtos prievartos negali naudotis savo gyvenamąja vieta), transportą (į apklausas, parvežimą iš oro ar jūrų uosto, traukinių ar autobusų stoties) suteikti psichologinę, teisinę pagalbą, padėti prekybos žmonėmis aukai apsispręsti dėl bendradarbiavimo su teisėsaugos institucijomis, teikti ar organizuoti pagalbą integruojantis į darbo rinką, pradėjus dirbti. Pagal Savivaldybės sudarytą asmens sveikatos priežiūros paslaugų teikimo sutartį su VšĮ Kauno miesto poliklinika gali būti teikiamos sveikatos priežiūros paslaugos asmenims, kurie nukentėjo nuo prekybos žmonėmis arba galėjo nukentėti.

Savivaldybė projekto pagrindu teikiamos žemo slenksčio paslaugos skirtos švirkščiamąsias narkotines ir psichotropines medžiagas ne gydymo tikslu vartojantiems asmenims. Žemo slenksčio paslaugų teikimo tikslas – sumažinti su švirkščiamųjų narkotinių ir psichotropinių medžiagų vartojimu ne gydymo tikslui ir rizikinga elgsena susijusį infekcijų plitimą, perdozavimo ir mirties atvejų riziką, nusikalstamumą, kitas neigiamas sveikatos, socialines, ekonomines, teisines pasekmes visuomenei ir asmeniui. Paslaugas teikia paramos fondo „RIGRA, kurias pagal individualius asmens poreikius vykdo adatų ir švirkštų keitimas – naudotų adatų ir švirkštų keitimas į sterilias adatas ir švirkštus, švirkščiamąsias narkotines ir psichotropines medžiagas ne gydymo tikslui vartojantiems asmenims, siekiant mažinti riziką užsikrėsti per kraują ir (ar) kitus kūno skysčius plintančiomis infekcijomis; dezinfekcijos priemonių dalijimas; prezervatyvų dalijimas. Projekto laikotarpiu teikiant žemo slenksčio paslaugas užmezgami ir palaikomi ryšiai su paslaugų gavėjais; sudaromos sąlygos paslaugų gavėjams, kurie nepasirengę atsisakyti narkotinių ir psichotropinių medžiagų vartojimo ne gydymo tikslu, naudotis žemo slenksčio paslaugomis; paslaugų gavėjai motyvuojami atsisakyti narkotinių ir psichotropinių medžiagų vartojimo ne gydymo tikslu, mažinti rizikingą elgseną, paslaugų gavėjai skatinami gydytis psichoaktyviųjų medžiagų vartojimo sukeliamus psichikos ir elgesio sutrikimus bei kitas ligas, skatinami panaudotas adatas ir švirkštus atnešti į kabinetą. 2021 m. sausio–rugsėjo mėn. teikiant žemo slenksčio paslaugas stacionariame kabinete, buvo aptarnauti 800 paslaugų gavėjai, bendras suteiktų paslaugų skaičius – 6 062 vnt., išdalyta švirkštų – 14 777 vnt., surinkta švirkštų – 13 733 vnt., išdalyta dezinfekcijos priemonių – 7 629  vienetai.

Siekiant Savivaldybė gerinti socialinės pagalbos tikslingumą ir pagelbėti asmenims be nuolatinės gyvenamosios vietos ir neturintiems lėšų būstui įsigyti ar išsinuomoti, Kauno miesto socialinių paslaugų centras teikia paslaugas socialinę riziką patiriantiems suaugusiems asmenims – socialiai atskirtiems dėl elgetavimo, valkatavimo, piktnaudžiavimo alkoholiu, narkotinėmis ir kitomis psichotropinėmis medžiagomis, patyrusiems smurtą artimoje aplinkoje ar grįžusiems iš laisvės atėmimo vietų, neturintiems nuolatinės gyvenamosios vietos, iš dalies ar visiškai netekusiems gebėjimų savarankiškai rūpintis savo gyvenimu ir dalyvauti visuomeniniame gyvenime. Siekiant nuoseklaus ir kompleksiško suaugusių asmenų savarankiškumo atkūrimo, Kauno miesto socialinių paslaugų centre intensyviai teikiamos socialinės adaptacijos, reabilitacijos ir integracijos į visuomenę paslaugos.

Savivaldybėje teikiama paslauga „Saugi nakvynė“ neblaiviems ar apsvaigusiems nuo psichiką veikiančių medžiagų asmenims (12 vietų vyrams ir 4 vietos moterims). Pažymėtina tai, kad asmenims, kurie neblaivūs ar apsvaigę pateko į „Saugią nakvynę“ yra įteikiami informaciniai pranešimai su nurodytais socialinio darbuotojo ir psichologo kontaktais, kuriais galima kreiptis pagalbos. Tokiu būdu yra galimybė suteikti anoniminę pagalbą, jeigu skambinęs asmuo nori išlikti nežinomas. 2021 m. sausio 5 dieną buvo atnaujinta bendradarbiavimo sutartis dėl socialinių paslaugų teikimo neblaiviems ar apsvaigusiems nuo psichiką veikiančių medžiagų asmenims Kauno mieste su Savivaldybe, VšĮ Kauno miesto greitosios pagalbos stotimi, Kauno apskrities vyriausio policijos komisariatu ir VšĮ Lietuvos sveikatos mokslų universiteto Kauno ligonine. Sutarties dalykas, šalys dalydamosi savo patirtimi, profesinėmis žiniomis, įgūdžiais, kompetencija susitarė bendradarbiauti teikdamos socialines laikino apnakvindinimo paslaugas neblaiviems ar apsvaigusiems nuo psichiką veikiančių medžiagų asmenims, siekdamos, kad neblaiviems asmenims nekiltų grėsmė jų sveikatai, ar gyvybei bei užtikrinti viešąją tvarką Savivaldybėje.

2021 metais pasirašyta bendradarbiavimo sutartis su Savivaldybės administracija, Kauno miesto socialinių paslaugų centru ir Kauno arkivyskupijos Caritu dėl socialinės integracijos paslaugų iš pataisos įstaigų paleidžiamiems (paleistiems) asmenims Savivaldybėje teikimo. Įgyvendinant iš pataisos įstaigų paleidžiamų (paleistų) asmenų socialinės integracijos tvarkos aprašo, patvirtinto Lietuvos Respublikos socialinės apsaugos ir darbo ministro ir Lietuvos Respublikos teisingumo ministro 2020 m. spalio 8 d. įsakymu Nr. A1-939/1R-324 „Dėl Iš pataisos įstaigų paleidžiamų (paleistų) asmenų socialinės integracijos tvarkos aprašo patvirtinimo“ reikalavimus, Kauno miesto socialinių paslaugų centro Laikino apgyvendinimo skyrius pagal savo kompetenciją teikia socialines paslaugas iš įkalinimo įstaigos grįžusiems asmenims, kurie neturi gyvenamosios vietos. 2021 m. iki spalio 1 d. 6 grįžusiems iš pataisos namų asmenims suteiktos laikino apnakvindinimo paslaugos.

Siekiant sumažinti benamystės problemą Savivaldybėje, Kauno miesto socialinių paslaugų centro Laikino apgyvendinimo skyriuje yra teikiamos paslaugos asmenims, kurie susidūrė su benamyste. Teikiamos laikino apgyvendinimo nakvynės namuose paslaugos, kurių trukmė yra iki 1 metų, tačiau esant poreikiui šis laikotarpis yra pratęsiamas. Taip pat yra teikiamos laikino apnakvindinimo paslaugos, kurių trukmė yra iki 7 parų. Šių paslaugų tikslas yra užtikrinti žmonių saugumą bei suteikti reikalingą socialinę bei psichologinę pagalbą, siekiant padėti žmogui suvaldyti galimai krizinę situaciją, atliepti didžiausioje socialinėje atskirtyje esančių asmenų bazinius poreikius ar net išsaugoti jų gyvybes, bei skatinti sėkmingai adaptuotis visuomenėje. Iki 2021 m. spalio 1 d. laikino apnakvindinimo paslauga suteikta 1784 kartus 840 neblaivių ar apsvaigusių nuo psichiką veikiančių medžiagų asmenų, laikino apnakvindinimo (vyrams ir moterims) paslaugos suteiktos 112 asmenų, laikino apgyvendinimo nakvynės namuose paslauga (vyrams ir moterims) suteikta 49 asmenims. Vykdant kompleksinių paslaugų Savivaldybėje gyvenantiems socialiai pažeidžiamiems asmenims teikimą, Kauno miesto socialinių paslaugų centro Laikino apgyvendinimo skyrius nuo 2021 m. rugsėjo 23 d. organizavo, motyvavo ir palydėjo 23 asmenis atlikti TBC (tuberkuliozės) tyrimus. Išsityrusiems asmenims įteikiamos 10 eurų vertės dovanų kortelės MAXIMA.

Siekiant mažinti Savivaldybėje benamių, gyvenančių viešose erdvėse, socialinę atskirtį, pagerinti jų fizinę ir psichinę sveikatą bei socialinį funkcionavimą, socialiniai darbuotojai savo funkcijas atlieka ne tik Kauno miesto socialinių paslaugų centro Laikino apgyvendinimo skyriaus patalpose, bet ir vykdo socialinį darbą su asmenimis, gyvenančiais gatvėje. Dėl šios priežasties yra suformuota Mobilaus socialinio darbo gatvėje komanda, kurią sudaro socialiniai darbuotojai, socialinio darbuotojo padėjėjai bei psichologas. Gavę informaciją apie gatvėje gyvenančius asmenis, komandos nariai vyksta į vietą ir, spręsdami šią socialinės atskirties ir gyvenamosios vietos neturėjimo problemą, išklausę asmens problemas ir aptarę esamą situaciją, pasiūlo pagalbą, informuoja apie teikiamas paslaugas bei skatina jomis naudotis, stiprina motyvaciją keisti gyvenimo būdą. Taip pat esant poreikiui suteikia transportą, tarpininkauja su kitomis įstaigomis, reabilitacijos centrais, kurios gali suteikti reikalingą pagalbą benamystę bei socialinę atskirtį patiriančiam asmeniui. Toks empatiškas bendravimas užtikrina didesnę socialinių paslaugų prieinamumą, kuris padeda bent minimaliai tenkinti pagrindinius benamių poreikius, užtikrina viešosios tvarkos palaikymą bei siūlomos paslaugos mažina benamystės problemą Savivaldybėje.

2021 metais mobilaus socialinio darbo gatvėje komandos nariai į viešas erdves, kur apsistoję benamiai, vyko 131 kartą ir suteikė pagalbą ir informaciją 39 benamystę patiriantiems asmenims. Sėkmingiausias šios socialinės problemos sprendimo būdas yra gebėjimas atrasti vidinius motyvacijos elementus, skatinančius pokyčius. Vienas iš jų yra ilgalaikė reabilitacija bendruomenėje ar centruose asmenims, turintiems priklausomybių. Intensyvus bendradarbiavimas su reabilitacijos centrais visoje Lietuvoje padeda keisti gatvėje gyvenančių asmenų likimus. 2021 m. mobilaus socialinio darbo gatvėje komandos nariai iki spalio 1 d. motyvavo 6 asmenis vykti į reabilitacijos centrą, o 14 asmenų buvo suteiktos laikino apnakvindinimo paslaugos Laikino apgyvendinimo skyriuje Kauno miesto socialinių paslaugų centre. Tai pat sprendžiant socialinės rizikos patiriančių asmenų priklausomybių problemas Kauno mieste iki 2021 m. spalio 1 d. Laikino apgyvendinimo skyriuje teikiant laikino apnakvindinimo, apgyvendinimo nakvynės namuose bei saugios nakvynės paslaugas, socialiniams darbuotojams pavyko įgalinti ir motyvuoti 39 asmenis vykti į ilgalaikę reabilitaciją bendruomenėse ir (ar) centruose.

Siekiant atkurti socialinę riziką patiriančių suaugusių asmenų paslaugų gavėjų savarankiškumą, Kauno miesto socialinių paslaugų centras teikia kompleksinę pagalbą (paslaugų gavėjas konsultuojamas, jam tarpininkaujama ir atstovaujama, suteikiama nakvynė ir minimalios asmeninės higienos paslaugos, prireikus – sveikatos priežiūros paslaugos, kitos būtinos paslaugos; suderinus su reabilitacijos centru, asmuo gali būti palydimas į ilgalaikės reabilitacijos vietą centre ar bendruomenėje). Apgyvendinimo nakvynės namuose paslaugos teikimo laikotarpiu paslaugų gavėjas yra informuojamas, konsultuojamas, jam atstovaujama, užrašomas pas šeimos gydytoją, registruojamas Užimtumo tarnyboje, atsižvelgiant į jo amžių ir sveikatą, sprendžiamos jo socialinės atskirties, priklausomybės nuo alkoholio ar kitų psichotropinių medžiagų problemos, ugdomi ir palaikomi socialiniai įgūdžiai, atkuriami savarankiško gyvenimo įgūdžiai (išsinuomoja būstą, išvyksta gyventi į savarankiško gyvenimo namus), tvarkomi dokumentai ilgalaikei ar trumpalaikei socialinei globai teikti, suteikiamos kitos paslaugos. 2021 metais 5 socialinę riziką patiriantys darbingo amžiaus asmenys sėkmingai įsidarbino ir iki šiol dirba.

Taip pat Kauno miesto socialinių paslaugų centras teikia asmeninės higienos ir priežiūros paslaugas (t. y., dušo paslaugų organizavimas ir teikimas, drabužių išdavimas) asmenims, kurie dėl nepakankamų pajamų ir skurdo (dėl sąlygų namuose nebuvimo (gyvena būstuose be patogumų) arba dėl to, kad neturi nuolatinės gyvenamosios vietos, negali pasirūpinti savo asmenine higiena. Asmuo dėl paslaugos gavimo kreipiasi į Kauno miesto socialinių paslaugų centro Laikino apgyvendinimo skyriaus asmeninės higienos ir priežiūros paslaugų kabinetą, esantį Partizanų g. 5, Kaune. 2021 m. šia paslauga jau pasinaudojo 87 asmenys 636 kartus.

Kauno miesto socialinių paslaugų centro Laikino apgyvendinimo skyrius atlieka efektyvų, nuoseklų ir kryptingą darbą, siekdamas įgyvendinti iškeltą tikslą, t. y. rūpintis paslaugų gavėjais – benamiais, senyvo amžiaus asmenimis, socialinę riziką patiriančiais suaugusiais asmenimis, šeimomis ir vaikais, patekusiais į krizinę situaciją, kai iškyla grėsmė asmens sveikatai ar gyvybei ir kita. Aktyviai teikiamos į asmenį orientuotos socialinės paslaugos, vyksta tarpinstitucinis bendradarbiavimas, išleistos informacinės kortelės, kuriose nurodyti pagrindinių pagalbą teikiančių tarnybų kontaktai padeda pasiekti paslaugų gavėjus. Kauno miesto socialinių paslaugų centro Laikino apgyvendinimo skyriaus darbuotojai vyksta į gatves, kur galimai yra apsistoję benamiai, jiems siūlomos paslaugos mažina benamystės problemą Kauno mieste. Akcentuotina, kad mažėja asmenų laikino apnakvindinimo ir apgyvendinimo nakvynės namuose paslaugų teikimo terminas, kadangi Kauno miesto socialinių paslaugų centras sprendžia vienas iš opiausių ir pamatinių benamystės problemų, t. y., socialines ir ekonomines (nedarbas, skurdas ir kt.), asmenines (alkoholizmas, narkomanija, azartiniai lošimai, asocialumas ir kt.), šeimines (smurtas, konfliktai su artimaisiais ir kt.).

Siekiant efektyvesnės benamių žmonių integracijos į visuomenę ir atskirties mažinimo, taip pat siekiant didinti socialinę įtrauktį Kauno miesto socialinių paslaugų centre įgyvendinami pastato R. Kalantos g. 55 rekonstrukcijos darbai. Po rekonstrukcijos gyvenamosios bei bendrosios patalpos atitiks higienos normų reikalavimus ir visos patalpos (bendro naudojimo, gyvenamosios, virtuvės ir kt.) bus pritaikytos neįgaliesiems. Šiame pastate bus teikiamos socialinės priežiūros paslauga apgyvendinimas nakvynės namuose ir kitos inovatyvios paslaugos. Tikimasi, kad pritaikius fizinę aplinką pagerės paslaugų kokybė ir jų poveikis paslaugų gavėjams. Taip siekiama efektyvesnės benamių žmonių integracijos į visuomenę, atskirties mažinimo ir socialinės įtraukties į Kauno miestą visuomeninį gyvenimą didinimo. Pagerėjusios fizinės aplinkos sąlygos paslaugų gavėjams bus humaniškos, nepažeidžiančios asmens orumo ir atitinkančios Lietuvos Respublikos socialinės apsaugos ir darbo ministro 2017 m. gegužės 10 d. patvirtinto įsakymo Nr. A1-234 „Dėl Apgyvendinimo nakvynės namuose ir laikino apnakvindinimo paslaugų teikimo rekomendacijų patvirtinimo“ 30 punkto Nakvynės namų teritorijos, bendrojo naudojimo ir gyvenamųjų patalpų suplanavimas ir įrengimas turi atitikti nakvynės namų paskirtį, šio tipo statiniams galiojančius statybos projektavimo, sanitarines ir higienos, darbų ir priešgaisrinės saugos normas ir reikalavimus. Taigi, bus užtikrintos tinkamos apgyvendinimo nakvynės namuose sąlygos, kurios paslaugų gavėjams suteiks ir emocinę bei psichologinę naudą, pagerins savijautą, savivertę. Tai ypatingai paveiks gyvenamosios aplinkos netekusius ir benamystę, socialinę atskirtį, krizines situacijas išgyvenančius, visuomenės užribyje atsidūrusius, smurtą artimoje aplinkoje patyrusius asmenis, kurie kreipdamiesi ir/ar nukreipti į Laikino apgyvendinimo skyrių, tikisi pagalbos, išvengti grėsmės sveikatai, gyvybei, saugumui, todėl būtina užtikrinti žmogaus orumą nepažeidžiančias sąlygas.

Siekdama plėsti teikiamas socialines paslaugas ir gerinti teikiamų paslaugų kokybę, Savivaldybė, stiprindama pagalbą smurtą artimoje aplinkoje patyrusiems ar patiriantiems asmenims, organizavo viešąjį tarptautinį pirkimą psichosocialinės pagalbos paslaugų teikimo artimoje aplinkoje smurtą patyrusiems ar patiriantiems asmenims. Paslaugas teikia nevyriausybinė organizacija Kauno apskrities moterų krizių centras. Iš viso paslaugos suteiktos 51 asmeniui, kuris artimoje aplinkoje patyrė ar dar patiria smurtą.

Taip pat Savivaldybė, stiprindama pagalbą smurtavusiems asmenims artimoje aplinkoje, viešųjų pirkimų būdu nupirko psichosocialinės pagalbos paslaugas, smurtavusiems asmenims artimoje aplinkoje suteikiama specializuota psichologo pagalba, kad jų smurtinis elgesys būtų sustabdomas, motyvuojant smurtaujantį asmenį keisti savo elgesį, mokytis bendrauti be smurto; informuoti ir konsultuoti, kokią pagalbą ir kur asmuo gali gauti. Paslaugas teikia nevyriausybinė organizacija Kauno apskrities vyrų krizių centras. Viso paslaugos suteiktos 32 asmenims.

Savivaldybė yra teikiamos socialinių įgūdžių ugdymo, palaikymo ir (ar) atkūrimo paslaugos dienos centre socialinę riziką patiriantiems suaugusiems asmenims, esantiems socialinėje atskirtyje dėl to, kad elgetauja, valkatauja, piktnaudžiauja alkoholiu, narkotinėmis, psichotropinėmis ar toksinėmis medžiagomis, priklausomiems nuo azartinių lošimų, įsitraukusiems ar linkusiems įsitraukti į nusikalstamą veiklą, patyrusiems ar kuriems kyla pavojus patirti psichologinę, fizinę ar seksualinę prievartą, iš dalies ar visiškai netekusiems gebėjimų savarankiškai rūpintis asmeniniu gyvenimu ir dalyvauti visuomenės gyvenime, neturintiems gyvenamosios vietos, pastovios darbo vietos. Paslaugos tikslas – padėti socialinę riziką patiriantiems asmenims pagerinti gyvenimo kokybę, reintegruotis į visuomenę, gauti reikiamas konsultacijas, įgalinimo veiklas. Paslaugos buvo teikiamos iki 30 asmenų vienu metu, darbo dienomis, ne mažiau kaip 4 val. per dieną.

1. **Socialinių darbuotojų ir socialinių darbuotojų padėjėjų skaičius**

Kauno mieste 2021 metais 282 socialiniai darbuotojai ir 353 socialinių darbuotojų padėjėjai teikia socialines paslaugas Kauno miesto gyventojams.

|  |  |  |  |
| --- | --- | --- | --- |
| Eil. Nr. | Įstaigos | Socialinių darbuotojų skaičius | Socialinių darbuotojų padėjėjų skaičius |
| 1. | Savivaldybės (valstybės) socialinių paslaugų įstaigos (VšĮ Kauno Panemunės socialinės globos namai, Kauno kartų namai, Negalią turinčių asmenų centras „Korys“, Vaikų gerovės centras „Pastogė“, Kauno miesto socialinių paslaugų centras, Kauno savivaldybės vaikų globos namai, Socialinės globos centras „Vija“, Kauno specialioji mokykla)  | 225 | 241 |
| 2.  | Sveikatos įstaigos  | 11 | - |
| 3. | Nevyriausybinės organizacijos  | 35 | 68 |
| 4.  | Privatus sektorius  | 11 | 44 |
|  | Iš viso | 282 | 353 |

**9. 2021 metų socialinių paslaugų plano įgyvendinimo rezultatų trumpa apžvalga**

Įgyvendinant 2021 metų socialinių paslaugų planą, didelę įtaką turėjo plano priemonių vykdytojų bendradarbiavimas. Įgyvendinant Planą dalyvavo Savivaldybės įsteigtų socialinių paslaugų įstaigų darbuotojai, nevyriausybinės organizacijos, privačios įstaigos ir kiti socialiniai partneriai. Savivaldybės administracijos Socialinių paslaugų skyrius organizavo, kontroliavo ir įgyvendino svarbiausius darbus, kurie buvo nurodyti 2021 metais Kauno miesto socialinių paslaugų plane: buvo plėtojamas socialinių paslaugų tinklas, pasitelkiant viešuosius pirkimus, vaikų dienos centrų socialinės priežiūros akreditavimą, ir programą „Iniciatyvos Kaunui“ buvo didinta socialinių paslaugų įvairovė, taip pat praplėstas socialines paslaugas Kauno miesto gyventojams teikiančių įstaigų tinklas (privatus sektorius, nevyriausybinės organizacijos), stiprėjo socialines paslaugas teikiančios nevyriausybinės organizacijos, dirbo kvalifikuoti socialiniai darbuotojai, nes didelis dėmesys skiriamas darbuotojų mokymams, optimizuojamas biudžetinių įstaigų tinklas ir jų teikiamų paslaugų sąrašas, siekiant jose koncentruoti tas paslaugas, kurių negalima įsigyti iš nevyriausybinių organizacijų ar privataus sektoriaus. Taip pat didelis dėmesys skiriamas bendruomenėms įtraukti į paslaugų teikimą.

**III SKYRIUS**

**UŽDAVINIAI IR PRIEMONIŲ PLANAS**

**Prioritetinės socialinių paslaugų plėtros kryptys**

Prioritetinės socialinių paslaugų plėtros kryptys yra šios:

plėsti bendruomeninių apgyvendinimo ir užimtumo paslaugų asmenims su proto ir (arba) psichikos negalia;

plėsti paslaugas šeimai ir vaikui;

plėsti paslaugas vaikams su negalia, darbingo amžiaus asmenims su negalia ir senyvo amžiaus asmenims;

plėsti socialines paslaugas vaikams, turintiems elgesio ir emocijų sutrikimų ar sunkumų;

plėsti socialines paslaugas suaugusiems asmenims, patiriantiems socialinę riziką.

**10. 2022 metų priemonių planas**

2022 metų priemonių planas pateiktas priede (pridedama).

**11. Regioninių socialinių paslaugų poreikis 2022 metais**

|  |  |  |  |
| --- | --- | --- | --- |
| Eil. Nr. | Socialinių paslaugų rūšys pagal žmonių socialines grupes | Socialinės globos įstaiga | Mastas (vietų skaičius) |
| 1. | Socialinę riziką patiriantiems suaugusiems asmenims (išgyvenantiems benamystę) laikino apnakvindinimo, apgyvendinimo nakvynės namuose paslaugos | Savivaldybės biudžetinė įstaiga | 40 |
| 2. | Apgyvendinimo bei užimtumo paslaugų teikimas asmenims su proto ir (arba) psichikos negalia grupinio gyvenimo namuose | Nevyriausybinės organizacijos  | 40 |
| 3. | Paslaugos vaikams ir jaunuoliams (14–29 metų) atviruose jaunimo centruose  | Nevyriausybinės organizacijos | 50 |

**IV SKYRIUS**

**FINANSAVIMO PLANAS**

**12. Socialinių paslaugų finansavimo šaltiniai ir jų įvertinimas**

|  |  |  |  |
| --- | --- | --- | --- |
| Eil. Nr. | Socialinių paslaugų finansavimo šaltiniai | Pagal faktines išlaidas | Pagal planines išlaidas |
| 2021 metai | 2022 metai | 2023 metai |
| 1. | Savivaldybės biudžeto išlaidos socialinėms paslaugoms, Eur | 10 229 787 | 12 536 342 | 12 901 449 |
|  | iš jų: |  |
| 1.1. | socialinėms paslaugoms (tiesioginis finansavimas ir socialinių paslaugų pirkimai) | 3 385 500 | 5 103 063 | 5 468 170 |
| 1.2. | tiesioginis socialinių paslaugų įstaigų finansavimas (Savivaldybei pavaldžių įstaigų) | 6 034 287 | 6 623 279 | 6 623 279 |
| 1.3.  | pagalbos pinigų už globojamus vaikus ir laikinos priežiūros išmokos mokėjimas | 810 000 | 810 000 | 810 000 |
| 1.4. | palyginti su visu Savivaldybės biudžetu, proc. | 4,54 | 4,21 | 4,87 |
| 2. | Valstybės biudžeto specialiosios tikslinės dotacijos, Eur | 8 807 900 | 9 200 000 | 10 300 000 |
|  | iš jų: |  |
| 2.1. | šeimų, patiriančių socialinės rizikos veiksnius, socialinei priežiūrai organizuoti | 1 193 900 | 1 200 000 | 1 300 000 |
| 2.2. | asmenų, turinčių sunkią negalią, socialinei globai organizuoti | 7 614 000 | 8 000 000 | 9 000 000 |
| 2.3. | Užimtumo didinimo programa | 817 000 | 900 000 | 900 000 |
| 3. | Valstybės biudžeto lėšos |  |
| 3.1. | aplinkai pritaikyti neįgaliesiems | 378 678 | 300 000 | 300 000 |
| 3.2. | socialinės reabilitacijos bendruomenėje paslaugų neįgaliesiems projektams finansuoti | 518 590 | 0 | 0 |
| 3.3. | akredituotai vaikų dienos socialinei priežiūrai | 439 700 | 500 000 | 500 000 |
| 3.4. | asmeninei pagalbai teikti | 151 405 | 432 000 | 432 000 |

PASTABA. 2022 metų finansavimo sumos nurodomos preliminariai, įvertinus paslaugų poreikį ir jų kainą. Tiksli suma bus žinoma patvirtinus Savivaldybės 2022 metų biudžetą ir valstybės asignavimus savivaldybėms.

Pagrindinis socialinių paslaugų teikimo Savivaldybėje finansavimo šaltinis yra Savivaldybės biudžeto lėšos. Taip pat yra skiriamos valstybės lėšos ir Europos Sąjungos struktūrinių fondų parama. Nevyriausybinės organizacijos savo veiklą vykdo naudodamos ir kitus finansavimo šaltinius – organizacijos narių mokestį, iki 2 procentų gyventojo pajamų mokesčio paramai, privačių asmenų paramą, savanorių darbą ir kita.

**13. Socialinių paslaugų finansavimo iš Savivaldybės biudžeto būdai**

|  |  |  |
| --- | --- | --- |
| Eil. Nr. | Finansavimo būdai | Lėšos (Eur) |
| 2021 metai | 2022 metai |
| 1. | Socialinių paslaugų pirkimas | 813 615 | 159 630 |
| 2. | Tiesioginis socialinių paslaugų įstaigų finansavimas (vadovaujantis teisės aktais) | 2 571 885 | 4 943 433 |
| 3. | Tiesioginis socialinių paslaugų įstaigų finansavimas (Savivaldybei pavaldžių įstaigų) | 6 034 287 | 6 623 279 |
|  | Iš viso  | 9 419 787 | 11 726 342 |

PASTABA. 2022 metų finansavimo sumos nurodomos preliminariai, įvertinus paslaugų poreikį ir jų kainą. Tiksli suma bus žinoma patvirtinus 2022 metų Savivaldybės biudžetą ir valstybės asignavimus savivaldybėms.

**14. Lėšos, reikalingos žmogiškiesiems ištekliams**

Vienas iš svarbiausių veiksnių, nuo kurių priklauso teikiamų socialinių paslaugų kokybė, yra paslaugų teikėjų profesionalumas, kvalifikacijos lygis, todėl labai svarbu, kad socialinį darbą dirbantys asmenys turėtų galimybę nemokamai kelti savo kvalifikaciją įvairiuose mokymuose, taip pat jiems būtų apmokamos kelionės ir komandiruotės išlaidos.

Nuo 2017 m. sausio 17 d., priėmus Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymą, suvienodintos valstybės ir savivaldybių biudžetinių įstaigų darbuotojų, dirbančių pagal darbo sutartis, finansuojamų iš valstybės ir Savivaldybės biudžeto, darbo apmokėjimo sąlygos ir dydžiai. Savivaldybė, siekdama padidinti socialinių darbuotojų ir socialinių darbuotojų padėjėjų darbo užmokestį, nuo 2018 metų 30 proc. padidino darbo užmokestį. Taip pat, įvertinus minėto įstatymo 2021 metais įsigaliojusius pakeitimus, socialinių paslaugų srities darbuotojų užmokestis šiais metais buvo didintas 2 kartus. Taip pat 2022 metais planuojama papildomai skirti Savivaldybės biudžeto lėšų 10 proc. socialinių darbuotojų ir socialinių darbuotojų padėjėjų darbo užmokesčio fondui padidinti. Pažymėtina, kad socialinių paslaugų finansavimas (įsigijimas) iš kitų, ne Savivaldybės biudžetinių, įstaigų ir nevyriausybinių organizacijų taip pat didės tame tarpe ir dėl investicijų į žmogiškuosius išteklius, kadangi socialinių paslaugų srities darbuotojų darbo užmokestis didinamas ir ne valstybiniame sektoriuje.

**15. Savivaldybės finansinių galimybių palyginimas su numatytų priemonių finansavimu ir Savivaldybės organizuojamų socialinių paslaugų įvertinimas**

Savivaldybė, atsižvelgdama į finansines galimybes, socialinėms paslaugoms organizuoti, teikti ir plėsti skiria Savivaldybės biudžeto lėšų. Savivaldybės biudžeto lėšos yra numatytos Plano 10 skyriuje „2022 metų priemonių planas“ išvardytoms socialinių paslaugų organizavimo priemonėms. Savivaldybėje gyvena įvairių socialinių grupių asmenys, kuriems reikalinga nuolatinė ar vienkartinė socialinė parama ir socialinės paslaugos.

Savivaldybė socialines paslaugas organizuoja pagal gyventojų poreikius. Siekiant pagerinti socialinių paslaugų teikimą Kauno mieste yra nustatytos prioritetinės socialinių paslaugų plėtros kryptys – paslaugų plėtra šeimai ir vaikui, vaikams su negalia, darbingo amžiaus asmenims su negalia, asmenims, patiriantiems socialinės rizikos veiksnius, ir socialinių darbuotojų veiklos plėtra Kauno mieste, organizuojant ir teikiant socialines paslaugas.

2022 metais Kauno mieste numatoma teikiant socialines paslaugas orientuotis į paslaugų kokybę, tai yra kokią naudą gavo paslaugų gavėjai, kiek asmenų, gavusių socialines paslaugas, buvo įgalinti gyventi savarankiškai, įgijo socialinių įgūdžių. Taip pat siekiama į paslaugų teikimą įtraukti bendruomenes, nevyriausybines organizacijos ir privatų sektorių.

**V SKYRIUS**

**PLĖTROS VIZIJA IR PROGNOZĖ**

**16. Socialinių paslaugų plėtros vizija**

Socialinių paslaugų plėtros vizija – kurti gyventojų poreikius atitinkančią socialinių paslaugų sistemą, prioritetą teikti socialinėms paslaugoms, teikiamoms bendruomenėje ir šeimose, užtikrinti reikiamų socialinių paslaugų teikimo tęstinumą ir socialinių paslaugų rūšių plėtrą, įtraukiant nevyriausybines organizacijas ir privačias įstaigas, teikiant socialines paslaugas sudaryti sąlygas gyventojams išsaugoti žmogiškąjį orumą ir patenkinti jų žmogiškuosius poreikius.

**17. Prognozuojamos socialinės paslaugos**

2022 metais ir toliau bus nustatomas socialinių paslaugų poreikis ir teikiamos gyventojų poreikį atitinkančios socialinės paslaugos:

socialinės paslaugos vaikams ir šeimai, globėjams (rūpintojams) ir įtėviams;

socialinės paslaugos vaikams, turintiems elgesio (emocijų) problemų;

socialinės paslaugos vaikams su negalia, darbingo amžiaus asmenims su negalia ir senyvo amžiaus;

socialinių paslaugų teikimas asmenims, patiriantiems socialinės rizikos veiksnius.

**18. Savivaldybės biudžeto augimo perspektyva ir numatomas pokytis**

|  |  |  |  |
| --- | --- | --- | --- |
| Savivaldybės biudžetas | 2021 m. | 2022 m. | 2023 m. |
| Savivaldybės biudžeto lėšos, Eur | 225 544 780 | 297 682 314 | 265 126 947 |
| Iš jų skiriama socialinėms paslaugoms, Eur | 10 229787 | 12 536 342 | 12 901 449 |

PASTABA. 2022 metų finansavimo sumos nurodomos preliminariai, įvertinus paslaugų poreikį ir jų kainą. Tiksli suma bus žinoma patvirtinus 2022 metų Savivaldybės biudžetą ir valstybės asignavimus savivaldybėms.

**19. Išteklių prognozė ateinantiems 3 metams**

Lėšų poreikis Kauno miesto gyventojų socialinėms paslaugoms teikti per 3 ateinančius metus didės. Lėšos ir toliau bus skirstomos atsižvelgiant į Savivaldybės nustatytus socialinių paslaugų poreikius kiekvienai asmenų grupei, nustatytus paslaugų teikimo prioritetus, pagrindinį dėmesį skiriant bendruomeninėms paslaugoms. Didės poreikis paslaugas teikti bendruomenėje, paslaugų teikimą perduoti nevyriausybinėms organizacijoms ir privačiam sektoriui.

**20. Siūlomos plėsti regioninės socialinės paslaugos, jų rūšys ir prognozuojamas mastas**

|  |  |
| --- | --- |
| Socialinių paslaugų rūšys (nurodomos pagal žmonių socialines grupes) | Mastas (vietų skaičius) |
| Paslaugos vaikams su sunkia negalia institucijoje | Pagal poreikį |
| Paslaugos senyvo amžiaus asmenims namuose ir bendruomenėje  | Pagal poreikį |
| Paslaugos vaikams, turintiems elgesio ir emocijų sutrikimų ar sunkumų  | Pagal poreikį |
| Bendruomeninių apgyvendinimo ir užimtumo paslaugų asmenims su proto ir (arba) psichikos negalia  | Pagal poreikį  |
| Pagalba globėjams (rūpintojams) ir įtėviams, jų konsultavimas  | Pagal poreikį |

**VI SKYRIUS**

**PLANO ĮGYVENDINIMO PRIEŽIŪRA**

**21. Socialinių paslaugų plano įgyvendinimo priežiūros vykdytojai**

Plano stebėseną vykdys Savivaldybės administracijos Socialinių paslaugų skyrius, bendradarbiaudamas su kitais Savivaldybės administracijos padaliniais ir nevyriausybinėmis organizacijomis.

**22**. **Socialinių paslaugų plano įgyvendinimo priežiūros etapai ir įvertinimo rezultatai**

Planas bus peržiūrimas, įvertinant iškilusias kliūtis jam įgyvendinti, laukiamiems rezultatams pasiekti, bus ieškoma būdų kliūtims šalinti. Galutinis įvertinimas ir pasiekti rezultatai bus aptari 2023 metų Socialinių paslaugų plane.

**23. Pasiektų rezultatų, tikslų ir uždavinių analizė, numatytų vykdyti**

**priemonių efektyvumas**

Plano ir jo priemonių tikslingumas bus vertinamas atsižvelgiant į kintančias aplinkybes ir veiksnius, turinčius ar galinčius turėti įtakos planui įgyvendinti ir tikslams pasiekti, bus analizuojama, ar pasiekti rezultatai, tikslai ir uždaviniai. Jeigu jie nebus nepasiekti, bus analizuojama, kokie veiksniai galėjo turėti reikšmės rezultatams, taip pat numatomos priemonės jiems pašalinti ar sumažinti.

Plano įgyvendinimo priežiūra bus derinama su bendra Savivaldybės strateginio plano stebėsena.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kauno miesto savivaldybės

2022 m. socialinių paslaugų plano

priedas

**2022 metų priemonių planas**

**(vadovaujantis teisės aktais, sudarant tiesioginio finansavimo sutartis su įstaigomis ir viešųjų pirkimų sutartis, įgyvendinant programą „Iniciatyvos Kaunui“)**

|  |  |  |  |  |  |
| --- | --- | --- | --- | --- | --- |
| Uždaviniai | Priemonės | Lėšų šaltinis, suma | Laukiamas rezultatas 2022 metais | Pasiektas rezultatas 2021 metais | Pastabos |
| 1.Tikslas – plėtoti pagalbos šeimai ir vaikui, patiriantiems socialinę riziką, paslaugų sistemą |
| 1.1. Užtikrinti vaikų, netekusių tėvų globos, auginimą šeimai artimoje aplinkoje (pagalbos pinigų skyrimas už globojamus vaikus ir laikinos priežiūros išmoką) | Pagalbos pinigų už globojamus vaikus ir laikinos priežiūros išmokos mokėjimas | Savivaldybės biudžeto lėšos810 000 Eur  | Skiriamas finansavimas 521 globėjui (rūpintojui) | Finansavimas buvo skiriamas 505 globėjams (rūpintojams) | - |
| 1.2. Užtikrinti socialinės priežiūros (socialinių įgūdžių ugdymo, palaikymo ir (ar) atkūrimo) paslaugų, teikiamų socialinę riziką patiriančioms šeimoms su vaikais namuose, tęstinumą | Vadovaujantis teisės aktais, nuo 2022-01-01 paslaugos bus teikiamos akreditavus socialinės priežiūros paslaugas, sudarant tiesioginio finansavimo sutartis su įstaigomis, teikiančiomis šias paslaugas | Savivaldybės biudžetolėšos130 000 EurValstybės biudžeto lėšos 120 000 Eur | Paslaugos bus suteiktos 140 šeimų, patiriančių sunkumus ir grėsmes | Paslaugos buvo teikiamos 140 šeimų, patiriančių sunkumus ir grėsmes | - |
| 1.3. Užtikrinti vaikų socialinę priežiūrą vaikų dienos centruose  | Vadovaujantis teisės aktais, sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos310 000 EurValstybės biudžeto lėšos 500 000 Eur | Paslaugos bus suteiktos 500 vaikų  | Paslaugos buvo suteiktos 485 vaikams  | - |
| 1.4. Užtikrinti socialinės globos paslaugas institucijoje vaikams, likusiems be tėvų globos | Vadovaujantis teisės aktais, sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos 436 800 Eur | Paslaugos bus suteiktos 28 vaikams, likusiems be tėvų globos | Paslaugos suteiktos 25 vaikams, likusiems be tėvų globos | - |
| 1.5. Užtikrinti paslaugų teikimą šeimynose vaikams, likusiems be tėvų globos | Vadovaujantis teisės aktais, sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos30 582 Eur | Paslaugos bus suteiktos 16 vaikų, likusiems be tėvų globos | Paslaugos teikiamos 16 vaikų, likusių be tėvų globos | - |
| 1.6. Užtikrinti socialinių įgūdžių ugdymo, palaikymo ir (ar) atkūrimo paslaugas šeimoms, susiduriančioms su sunkumais ir auginančioms nepilnamečius vaikus (asmeninio asistento paslauga), jų namuose | Vadovaujantis teisės aktais, nuo 2022-01-01 paslaugos bus teikiamos akreditavus socialinės priežiūros paslaugas, sudarant tiesioginio finansavimo sutartis su įstaigomis, teikiančiomis šias paslaugas | Savivaldybės biudžeto lėšos81 600 Eur | 100 šeimų gaus socialinės priežiūros paslaugas namuose | 100 šeimų gauna socialinės priežiūros paslaugas namuose | - |
| 1.7. Užtikrinti apgyvendinimo savarankiško gyvenimo namuose paslaugas, likusioms be tėvų globos merginoms (nuo 16 m.), kurioms buvo nustatyta laikinoji ar nuolatinė rūpyba (iki 24 m.) | Vadovaujantis teisės aktais, nuo 2022-01-01 paslaugos bus teikiamos akreditavus socialinės priežiūros paslaugas, sudarant tiesioginio finansavimo sutartis su įstaigomis, teikiančiomis šias paslaugas | Savivaldybės biudžeto lėšos7 200 Eur | 3 merginos, kurių socialinė globa yra pasibaigusi (baigiasi), įgis socialinių įgūdžių | 2 merginoms suteiktos apgyvendinimo savarankiško gyvenimo namuose paslaugos  | - |
| 1.8. Užtikrinti apgyvendinimo savarankiško gyvenimo namuose paslaugas likusiems be tėvų globos vaikinams (nuo 16 m.) ir kuriems buvo nustatyta laikinoji ar nuolatinė rūpyba (iki 24 m.) | Vadovaujantis teisės aktais, nuo 2022-01-01 paslaugos bus teikiamos akreditavus socialinės priežiūros paslaugas, sudarant tiesioginio finansavimo sutartis su įstaigomis, teikiančiomis šias paslaugas | Savivaldybės biudžeto lėšos7 200 Eur | 5 vaikinai, kuriems socialinė globa yra pasibaigusi (baigiasi), įgis socialinių įgūdžių | 4 vaikinams suteiktos apgyvendinimo savarankiško gyvenimo namuose paslaugos | - |
| 1.9. Užtikrinti intensyvią krizių įveikimo pagalbą vaikams, turintiems emocijų ir elgesio sutrikimų ir (ar) kitų sunkumų, ir (ar) jų šeimos nariams | Vadovaujantis teisės aktais, nuo 2022-01-01 paslaugos bus teikiamos akreditavus socialinės priežiūros paslaugas, sudarant tiesioginio finansavimo sutartis su įstaigomis, teikiančiomis šias paslaugas | Savivaldybės biudžeto lėšos47 460 Eur | 30 vaikų bus suteiktos paslaugos, kurios padės įveikti sunkumus | Paslaugos suteiktos 31 vaikui, įveikiant jiems iškilusius sunkumus | - |
| 1.10. Užtikrinti savanorių grupių darbą su paaugliais (10–18 m.) ir jų veiklos koordinavimą  | Planuojami viešieji pirkimai  | Savivaldybės biudžeto lėšos 18 000 Eur | Ne mažiau kaip 50 proc. vaikų, iš visų gavusių paslaugas, sumažės delinkventinio elgesio apraiška | Savanorių paslaugos suteiktos 18 paauglių, mažinant delinkventinio elgesio apraišką  | Paslauga buvo teikiama įgyvendinant projektą „Iniciatyvos Kaunui“  |
| 1.11. Užtikrinti savarankiško gyvenimo įgūdžių ugdymo paslaugų teikimą neįgaliesiems – proto ir (arba) psichikos negalią turintiems tėvams ir (arba) motinoms (šeimoms), auginantiems vaikus | Programa „Iniciatyvos Kaunui“ | Savivaldybės biudžeto lėšos 14 000 Eur | 10 tėvų (mamų), auginančių vaiką (vaikus) įgis arba palaikys savarankiško gyvenimo įgūdžius auginant vaikus ir gyvenant savarankiškai | Paslaugos suteiktos 5 mamoms, auginančioms vaikus, įgyjant savarankiško gyvenimo įgūdžius auginant vaikus  | Paslauga buvo teikiama įgyvendinant projektą „Iniciatyvos Kaunui“, ir pasiekta tik 50 proc. rodiklio, kadangi buvo pakartotinai skelbiamas kvietimas paslaugai teikti  |
| 1.12. Užtikrinti mobiliosios krizių įveikimo pagalbos ir (arba) kitos socialinės pagalbos teikimą šeimoms auginančioms vaikus, paauglius teikimą vietoje, esant emocinės--psichologinės krizės atvejams | Programa „Iniciatyvos Kaunui“ | Savivaldybės biudžeto lėšos 25 000 Eur | 40 asmenų (šeimų) gaus mobilios krizių įveikimo pagalbos ir susijusias paslaugas | - | Paslauga nebuvo teikiama  |
| 2. Tikslas – plėtoti socialines paslaugas vaikams su negalia ir jų šeimoms ir darbingo amžiaus asmenims su negalia ir jų šeimoms |
| 2.1. Užtikrinti ilgalaikės (trumpalaikės) socialinės globos paslaugų teikimą suaugusiems asmenims su negalia ir vaikams su negalia  | Vadovaujantis teisės aktais sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos796 500 EurValstybės biudžeto lėšos 1 238 000 Eur | 280 suaugusių asmenų su negalia ir vaikams su negalia bus suteiktos ilgalaikės (trumpalaikės) socialinės globos paslaugos | 273 suaugusiems asmenims su negalia ir vaikams su negalia suteiktos ilgalaikės (trumpalaikės) socialinės globos paslaugos | - |
| 2.2. Užtikrinti ilgalaikės (trumpalaikės) socialinės globos teikimą suaugusiems asmenims su negalia grupinio gyvenimo namuose | Vadovaujantis teisės aktais sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos37 815 Eur Valstybės biudžeto lėšos 42 324 Eur | 6 suaugusiems asmenims su negalia bus teikiamos paslaugos grupinio gyvenimo namuose | 6 suaugusiems asmenims su negalia suteiktos paslaugos grupinio gyvenimo namuose | - |
| 2.3. Užtikrinti dienos socialinės globos teikimą institucijoje (dienos centre) suaugusiems asmenims su negalia ir vaikams su negalia  | Vadovaujantis teisės aktais sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos168 593 EurValstybės biudžeto lėšos 480 000 Eur | 50 vaikų su negalia ir 46 suaugusiems asmenims su negalia bus suteikta dienos socialinės globos paslauga dienos centre | 43 vaikams su negalia ir 38 suaugusiems asmenims su negalia buvo suteikta dienos socialinės globos paslauga dienos centre | - |
| 2.4. Užtikrinti dienos socialinės globos teikimą asmens namuose suaugusiems asmenims su negalia ir vaikams su negalia | Vadovaujantis teisės aktais, sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos293 093 EurValstybės biudžeto lėšos 536 000 Eur | 5 vaikams su negalia ir 15 suaugusių asmenų su negalia bus suteikta dienos socialinė globa asmens namuose | 2 vaikams su negalia ir 8 suaugusiems asmenims su negalia buvo suteikta dienos socialinės globos paslauga asmens namuose | - |
| 2.5. Užtikrinti transporto paslaugų teikimą gulinčio asmens su asistentu; asmenims neįgaliojo vežimėlyje su asistentu ir neįgaliojo asmens su asistentu  | Viešųjų pirkimų būdu sudarytos sutartys | Savivaldybės biudžeto lėšos80 000 Eur | 70 asmenų bus suteikta transporto paslauga  | Paslauga suteikta 53 asmenims su negalia  | - |
| 2.6. Užtikrinti socialinių įgūdžių ugdymo, palaikymo ir (ar) atkūrimo paslaugas dienos centre suaugusiems asmenims su negalia | Vadovaujantis teisės aktais, nuo 2022-01-01 paslaugos bus teikiamos akreditavus socialinės priežiūros paslaugas, sudarant tiesioginio finansavimo sutartis su įstaigomis, teikiančiomis šias paslaugas | Savivaldybės biudžeto lėšos48 400 Eur | 20 asmenų, turinčių negalią, galės gauti (gaus) paslaugas dienos centre | 18 suaugusių asmenų su negalia suteikta palaikymo ir (ar) atkūrimo paslauga dienos centre  | - |
| 2.7. Užtikrinti maitinimo ir pragyvenimo išlaidų kompensavimą ambulatorinės medicininės reabilitacijos metu asmenims, dalyvavusiems šalinant Černobylio atominės elektrinės avarijos padarinius  | Viešųjų pirkimų būdu sudarytos sutartys | Savivaldybės biudžeto lėšos2430 Eur | 3 asmenims ne daugiau kaip 18 dienų per metus bus suteiktos maitinimo ir pragyvenimo paslaugos | 2 asmenims ne daugiau kaip 18 dienų per metus suteiktos maitinimo ir pragyvenimo paslaugos | - |
| 2.8. Užtikrinti asmeninės pagalbos teikimą asmenims su negalia | Viešųjų pirkimų būdu sudarytos sutartys ir asistentas, fizinis asmuo  | Valstybės biudžeto lėšos 403 200 Eur | 60 asmenų su negalia gaus asmeninę pagalbą  | 14 suaugusių asmenų su negalia gaus asmeninę pagalbą  | - |
| 2.9. Užtikrinti asmenų su negalia būsto pritaikymą | Viešųjų pirkimų būdu sudarytos sutartys | Savivaldybės biudžeto lėšos435 000 EurValstybės biudžeto lėšos 300 000 Eur | 70 asmenims su negalia bus pritaikytas neįgaliųjų poreikiams tenkinti, būstas | 30 asmenų su negalia pritaikytas būstas neįgaliųjų poreikiams tenkinti  | - |
| 2.10. Užtikrinti socialinės reabilitacijos paslaugų neįgaliesiems bendruomenėje teikimą  | Neįgaliųjų socialinės reabilitacijos programa | Savivaldybės biudžeto lėšos105 056 EurValstybės biudžeto lėšos 525 281 Eur | 1800 asmenų su negalia ir 200 šeimų, kurioje gyvena asmuo su negalia  | Paslaugos suteiktos 1608 asmenims su negalia ir 140 šeimų, kurioje gyvena asmuo su negalia | - |
| 2.11. Užtikrinti socialinių paslaugų teikimą asmenims, kuriems bus suteiktas būstas pastate Lampėdžio g. 10  | Planuojami viešieji pirkimai  | Savivaldybės biudžeto lėšos12 600 Eur | 30 asmenų, kuriems bus suteiktas būstas pastate, Lampėdžio g. 10, gaus socialinės priežiūros paslaugas  | - | Paslauga nebuvo teikiama |
| 3. Tikslas – plėtoti socialinių paslaugų teikimą senyvo amžiaus asmenims ir jų šeimoms |
| 3.1. Užtikrinti ilgalaikės (trumpalaikės) socialinės globos teikimą senyvo amžiaus asmenims institucijoje  | Vadovaujantis teisės aktais, sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos960 000 EurValstybės biudžeto lėšos 2 404 864 Eur | 780 senyvo amžiaus asmenų gaus ilgalaikės (trumpalaikės) socialinės globos paslaugas institucijoje | 766 senyvo amžiaus asmenims suteiktos ilgalaikės (trumpalaikės) socialinės globos paslaugos institucijoje  | - |
| 3.2. Užtikrinti dienos socialinės globos teikimą institucijoje (dienos centre) senyvo amžiaus asmenims  | Vadovaujantis teisės aktais, sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos46 875 EurValstybės biudžeto lėšos 116 488 Eur | 30 senyvo amžiaus asmenų gaus dienos socialinės globos paslaugas dienos centre | 27 senyvo amžiaus asmenims suteiktos dienos socialinės globos paslaugos dienos centre  | - |
| 3.3. Užtikrinti dienos socialinės globos teikimą asmens namuose senyvo amžiaus asmenims | Vadovaujantis teisės aktais, sudaromos tiesioginio finansavimo sutartys su įstaigomis, teikiančiomis paslaugas | Savivaldybės biudžeto lėšos347 600 EurValstybės biudžeto lėšos 1 562 324 | 150 senyvo amžiaus asmenų gaus dienos socialinės globos paslaugas asmens namuose | 131 senyvo amžiaus asmeniui suteikta dienos socialinės globos asmens namuose paslauga | - |
| 3.4. Užtikrinti socialinės priežiūros (socialinių įgūdžių, palaikymo ir (ar) atkūrimo) paslaugų teikimą dienos centre senyvo amžiaus asmenims | Vadovaujantis teisės aktais, nuo 2022-01-01 paslaugos bus teikiamos akreditavus socialinės priežiūros paslaugas, sudarant tiesioginio finansavimo sutartis su įstaigomis, teikiančiomis šias paslaugas | Savivaldybės biudžeto lėšos39 840 Eur | 20 senyvo amžiaus asmenų bus suteiktos socialinės priežiūros paslaugos dienos centre | 15 senyvo amžiaus asmenims suteiktos socialinės priežiūros (socialinių įgūdžių, palaikymo ir (ar) atkūrimo) paslaugos dienos centre  | - |
| 3.5. Užtikrinti socialinės priežiūros (pagalba į namus) paslaugų teikimą senyvo amžiaus asmenims | Vadovaujantis teisės aktais, nuo 2022-01-01 paslaugos bus teikiamos akreditavus socialinės priežiūros paslaugas, sudarant tiesioginio finansavimo sutartis su įstaigomis, teikiančiomis šias paslaugas | Savivaldybės biudžeto lėšos384 000 Eur | 450 asmenų bus suteiktos socialinės priežiūros (pagalba į namus) paslaugos | 420 asmenų suteiktos socialinės priežiūros (pagalba į namus) paslaugos | - |
| 3.6. Užtikrinti mobilios socialinės pagalbos teikimas asmenims (šeimoms), kurie susiduria su sunkumais, siekiant suteikti jiems socialinę ir (arba) psichologinę pagalbą | Programa „Iniciatyvos Kaunui“ | Savivaldybės biudžeto lėšos 30 000 Eur | 10 asmenų (šeimų), kuriems gimė neįgalus vaikas, 20 darbingo amžiaus asmenų arba šeimų, kuriose jų šeimos nariams reikalinga pagalba dėl sveikatos būklės sutrikdymo, 30 senyvo amžiaus asmenų gaus paslaugas vienišumui ir socialinei atskirčiai mažinti  | - | Paslauga nebuvo teikiama |
| 4. Tikslas – plėtoti socialinių paslaugų teikimą asmenims, patiriantiems socialinės rizikos veiksnius |
| 4.1. Užtikrinti socialinių, darbinių ir kitų įgūdžių ugdymo, palaikymo ir (ar) atstatymo paslaugų teikimą asmenims (šeimoms), kuriems išnuomotas Kauno miesto savivaldybės socialinis būstas  | Planuojami viešieji pirkimai  | Savivaldybės biudžeto lėšos 30 000 Eur | Būstų gyventojams bus suteikiamos socialinių, darbinių ir kitų įgūdžių ugdymo, palaikymo ir (ar) atkūrimo paslaugos | - | Paslauga nebuvo teikiama |
| 4.2. Užtikrinti nemokamo maitinimo organizavimą paslaugų teikėjo valgykloje Kauno mieste gyvenantiems asmenims, neišgalintiems maitintis savo namuose | Viešųjų pirkimų būdu sudarytos sutartys | Savivaldybės biudžeto lėšos 55 120 Eur | Vidutiniškai 340 asmenų per mėnesį gaus maitinimo paslaugas  | Vidutiniškai per mėnesį maitinasi 303 asmenys | - |
| 4.3. Užtikrinti socialinės priežiūros (socialinių įgūdžių ugdymo, palaikymo ir (ar) atkūrimo organizavimo) paslaugas nukentėjusiems ar galėjusiems nukentėti nuo prekybos žmonėmis asmenims  | Viešųjų pirkimų būdu sudarytos sutartys | Savivaldybės biudžeto lėšos 34 100 Eur | 14 asmenų bus suteikta psichologinė, teisinė, neatidėliotina medicinos pagalba, laikinas prieglobstis (apnakvindinimas), pagalba integruojantis į darbo rinką, kita pagalba, susijusi su ikiteisminiu tyrimu | Paslaugos nebuvo teikiamos | Paslaugų teikėjas nepateikė asmens poreikio vertinimo dėl paslaugų teikimo  |
| 4.4. Užtikrinti socialinės priežiūros (socialinių įgūdžių ugdymo, palaikymo ir (ar) atkūrimo) paslaugų teikimą dienos centre socialinę riziką patiriantiems suaugusiems asmenims | Viešųjų pirkimų būdu sudarytos sutartys | Savivaldybės biudžeto lėšos 16 200 Eur | Paslaugas gaus 30 socialinę riziką patiriančių asmenų | Paslaugas gavo 38 socialinę riziką patiriantys asmenys  | - |
| 4.5. Užtikrinti socialinės priežiūros (psichosocialinės pagalbos) paslaugos artimoje aplinkoje smurtą patyrusiems ar patiriantiems asmenims | Vadovaujantis teisės aktais, nuo 2022-01-01 paslaugos bus teikiamos akreditavus socialinės priežiūros paslaugas, sudarant tiesioginio finansavimo sutartis su įstaigomis, teikiančiomis šias paslaugas | Savivaldybės biudžeto lėšos 60 000 Eur | 51 asmeniui bus suteikta socialinės priežiūros (psichosocialinės pagalbos) paslaugos artimoje aplinkoje smurtą patyrusiems ar patiriantiems ir smurtavusiems asmenims | 51 asmeniui buvo suteikta socialinės priežiūros (psichosocialinės pagalbos) paslaugos artimoje aplinkoje smurtą patyrusiems ar patiriantiems | - |
| 4.6. Užtikrinti socialinės priežiūros (psichosocialinės pagalbos) paslaugų teikimas artimoje aplinkoje smurtaujantiems asmenims | Vadovaujantis teisės aktais, nuo 2022-01-01 paslaugos bus teikiamos akreditavus socialinės priežiūros paslaugas, sudarant tiesioginio finansavimo sutartis su įstaigomis, teikiančiomis šias paslaugas | Savivaldybės biudžeto lėšos 12 000 Eur | 35 asmenims bus suteikta socialinės priežiūros (psichosocialinės pagalbos) paslaugos smurtaujantiems asmenims artimoje aplinkoje | 34 asmenims buvo suteikta socialinės priežiūros (psichosocialinės pagalbos) paslaugos smurtaujantiems asmenims artimoje aplinkoje | - |
| **2022 metais planuojami arba jau vykdomi projektai** |
| 1. Projektas „Kauno bendruomeniniai šeimos namai“
 |
| Užtikrinti šeimoms gauti kompleksiškai teikiamas socialines-psichologines paslaugas, siekiant įgalinti šeimą įveikti iškilusias krizes, derinti šeimos ir darbo įsipareigojimus | Projektas įgyvendinamas 100 proc. Europos Sąjungos lėšų | Planuojamos Europos Sąjungos lėšos 884 341 Eur  | Viso projekto metu apie 5730 šeimų ir (ar) asmenų ir 65 asmenys su negalia gaus jiems reikalingas socialines paslaugas  | Paslaugos suteiktos 5479 šeimos (asmenims) ir 58 asmenims su negalia | - |
| 1. Projektas „Vaikų dienos centrų tinklo plėtra Kauno mieste“
 |
| Vykdyti vaikų dienos tinklų plėtrą Kauno mieste | Projektas įgyvendinamas 100 proc. Europos Sąjungos lėšų | Planuojamos Europos Sąjungos lėšos 228 568,88 Eur  | 6 vaikų dienos centrai bus atnaujinti ir pritaikyti neįgaliųjų poreikiams, įsteigti 3 nauji vaikų dienos centrai |  | Rengiami dokumentai viešųjų pirkimų procedūroms atlikti  |
| 1. Projektas „Bendruomeninių apgyvendinimo bei užimtumo paslaugų asmenims su proto ir (arba) psichikos negalia plėtra Kauno mieste“
 |
| Užtikrinti institucinės globos pertvarką valstybiniu mastu asmenims su proto ir (arba) psichikos negalia | Projektas įgyvendinamas 100 proc. Europos Sąjungos lėšų | Planuojamos Europos Sąjungos lėšos 480 165,36 Eur  | Planuojama įrengti 1 socialines dirbtuves, 2 dienos užimtumo centrus (socialinės dirbtuvės) ir 4 grupinio gyvenimo namus, skirtus asmenims, turintiems proto ir (arba) psichikos negalią |  | - |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. [↑](#footnote-ref-1)